Olivera Kovačević: RTS uvek liči na aktuelnu vlast - Društvo - Dnevni list Danas\nPočetna » Vesti » Društvo » Olivera Kovačević: RTS uvek liči na aktuelnu vlast\nUrednica Zabavnog programa RTS odgovarala na pitanja građana na Fejsbuk stranici lista Danas\nOlivera Kovačević: RTS uvek liči na aktuelnu vlast\nSelena Kosorić18.10.2019. 07:54\nDrugi bi rekli da Radio-televizija Srbije zastupa interese većine. RTS treba da zastupa interese svih građana i javni servis je uvek bio ogledalo upravo aktuelnog i političkog i društvenog trenutka. RTS uvek liči na aktuelnu vlast.\nTo je istakla Olivera Kovačević, novinarka i urednica Zabavnog programa RTS i članica Suda časti Udruženja novinara Srbije, odgovarajući na pitanja građana na Fejsbuk stranici lista Danas. Za dva dana, inače, za urednicu javnog servisa stiglo je više od 350 pitanja i komentara, na koje je odgovarala dva sata, umesto sat vremena koliko je predviđeno rubrikom. Uprkos tome, nije uspela da odgovori na svako pitanje.\nOdgovarajući na kritike na rad RTS, Kovačević je navela da je za RTS najvažnije nezavisno finansiranje javnog servisa.\n– To znači da ne može nijedna vlada, ministar ili predsednik da ga ucenjuje sa tim da li će mu biti uplaćene pare iz budžeta ili ne. Taj usud uvek prati RTS. RTS se delom finansira iz pretplate, delom iz budžeta i dobrim delom komercijalno od reklama. HRT ima pretplatu od 11 evra, odnosno 11 miliona evra mesečno, dok RTS ima jedan evro (deo pretplate odlazi RT Vojvodini) što je negde oko dva miliona mesečno, što je otprilike dovoljno samo za plate zaposlenih – objasnila je naša sagovornica.\nOna smatra da svaki novinar i urednik mora da odgovara za ono što radi i da se ona uvek trudila, pa i danas, da profesionalno radi svoj posao.\n– Uvek će biti primedbi, simpatija i antipatija, ali vi kao novinar morate da se potrudite da date sve od sebe da u studiju obezbedite uvek najmanje dve strane zainteresovane za tu temu, a kao novinar izveštač da tačno obavestite javnost o onome što se dogodilo. Naravno da vidim da su mediji u Srbiji u užasno lošem položaju, da je više propagande nego izveštaja, da je sve više laži i da je previše uvreda nego pristojnog ophođenja. Naravno da su novinari velikim delom krivci, ali pre nego što to izgovorite, Vi lično razmislite o Vašoj odgovornosti građanina – ukazala je Kovačević.\nNa komentar jednog građanina na Fejsbuku da RTS liči na Pink, odgovorila je da ne može da se složi sa takvom ocenom. „Uprkos raznim primedbama, RTS je i dalje jedna od retkih pristojnih televizija u Srbiji“.\nMnogi su je pitali kada će ponovo vratiti u informativnu redakciju i šta je sa njenom emisijom „Da možda ne“, ali je navela da je naredne četiri godine urednica Zabavnog programa.\n– Emisija „Da možda ne“ od ove sezone neće se emitovati. Ponuđeno mi je da biram između Zabavnog programa i emisije. Izabrala sam Zabavni, jer danas u Informativnom programu ima mnogo više prepreka od onog na šta sam navikla – dodala je ovonedeljna sagovornica rubrike Intervju na mreži.\nKomentarišući prenošenje Informera u vestima RTS, na molbu jednog od čitaoca, Kovačević je rekla da ima pet tužbi protiv tog lista i da misli da RTS nikada ne treba da objavljuje „vulgarne, grozne tvitove njihovog urednika“.\nZa ovo je, kako je dodala, odgovoran urednik Dnevnika, “a ako Vam kaže da je to neko od njega tražio, ili nadređeni urednik zahtevao, onda on ima pravo da kao odgovoran ne potpiše svoje ime ispod tog Dnevnika”. Ona veruje da je ovaj slučaj bio incident koji se neće ponavljati.\nNa jedno od pitanja o prelasku na televiziju N1, odgovorila je da nije nikada razmatrala tu opciju, niti da je bilo takvih ponuda.\n– Redovno gledam N1 i razumem koliko je teško raditi kada te bojkotuju predstavnici vlasti jer sam i ja u jednom periodu, radeći na BK, bila bojkotovana od najjače vladajuće partije. Međutim, tada je ipak bilo više učesnika u vlasti, samim tim i više centara moći, tako da se i u studiju mogao voditi dijalog sa dve strane. O prelasku na drugu televiziju nisam razmišljala i uglavnom sam radila na televizijama sa nacionalnom frekvencijom – istakla je.\nOna se osvrnula i na prijave medija Sudu časti UNS-a, te kazala da ih je nekada bilo mnogo više, a to se, smatra ona, objašnjava time što su se ljudi umorili i shvatili da se ne može apelovati na poštovanje novinarskog kodeksa kada su određeni novinari i mediji u pitanju.”Mislim da su se okrenuli sudu i tužilaštvu”, poručila je naša sagovornica.\nRTS neće moći da kupuje mnoge sportske događaje\nPovodom zamerki da se na RTS ne prenose mnogi sportski događaji, Olivera Kovačević je napomenula da ta kuća više neće moći da kupuje mnoge od njih, „jer danas više nije važno koliko će neki događaj biti gledan, već koliko će koja televizija platiti za EP ili SP“.\n– RTS neće moći konkurisati velikim kablovskim operaterima koji imaju mnogo više sredstava. Domaći sportski savezi više nisu adrese za kupovinu programa, već međunarodne agencije Fife, Fibe i sličnih koje zanima samo profit – ocenila je Kovačević.\nFejsbuk intervjuintervju na mrežiOlivera KovačevićRTSBeograd\nPolitika • danas 08:30\nBBC News na srpskom • danas 08:30\nUkrajina, Rusija, Amerika i NATO: Amerikanci povlače gotovo svo osoblje iz ambasade u Kijevu\nDruštvo • danas 08:15\nZrenjanin: Turistička manifestacija “Beloblatska kobasica”\nNajmanje selo na području Zrenjanina, Belo Blato, domaćin je turističke manifestacija posvećene svinjokolju.\nDruštvo • danas 08:01\nKraj zimskog raspusta, učenici nižih razreda ponovo u učionicama\nUčenici osnovnih i srednjih škola vraćaju se u školske...\nDo skora tradicionalne "audije" većina lokalnih saomouprava je zamenili...\nDruštvo • danas 07:57\nBez struje danas delovi Kragujevca, Batočine, Rače\nPrema informaciji iz Elektrodistribucije Kragujevac u ponedeljak, 24....


Datum objave: 24.03.2021 19:42 | Autor: MVP\nNa marginama sastanka ministara vanjskih poslova NATO država članica, koji se održava u Briselu, ministar vanjskih poslova Đorđe Radulović je, u odvojenim susretima, razgovarao sa šefom diplomatije Finske Pekom Havistom, generalnim sekretarom Evropske službe za vanjske poslove (EEAS) Stefanom Saninom i evropskim komesarom za krizni menadžment Janezom Lenarčićem.\nTokom sastanka sa ministrom Havistom, kontatovano je da dvije države razvijaju prijateljske odnose, s velikim potencijalom za dalje unapređenje saradnje. Šef crnogorske diplomatije je istakao da je „glavni vanjskopolitički cilj Crne Gore članstvo u EU, te da u tom pogledu izuzetno cijenimo podršku Finske“. Stoga je naglasio da će Crna Gora preduzeti sve aktivnosti usmjerene ka ubrzanju pregovaračkog procesa, kroz sprovođenje konzistentnih reformi baziranih na nultoj toleranciji na korupciju. Ministar Havisto pozdravio je zalaganje naše države u okviru pretpristupnog procesa sa EU, te istakao da će Finska nastaviti da podržava naš evropski put kroz pružanje podrške na ekspertskom i političkom nivou. Izrazio je zahvalnost za podršku Crne Gore u okviru multilateralnih foruma.\nMinistar Radulović je tokom sastanka sa generalnim sekretarom Saninom istakao da je prihvatanje nove metodologije u pregovorima sa EU, kao i činjenica da naša država u potpunosti usaglašava svoje pozicije sa politikama Unije, jasan signal našeg evropskog opredjeljenja. Kako je rekao, Vlada će ubrzati reformske procese na unutrašnjem planu kao i pregovore sa EU, posebno imajući u vidu posljednja istraživanja javnog mnjenja po kojem više od 75 % crnogorskih građana podržava članstvo u Uniji. On je takođe istakao značaj daljeg angažmana EU na prostoru Zapadnog Balkana, čime će se potvrditi posvećenost reformama i stabilnosti ovog regiona za Evropu.\nGeneralni sekretar Sanino je pozdravio napore naše države u sprovođenju reformi te punu usaglašenost vanjske politike sa vanjskom i bezbjednosnom politikom EU. On je poručio da Crna Gora kao i čitav region predstavljaju strateškog partnera Unije, te da će se nastaviti sa aktivnostima usmjerenim na unapređenje i snaženje mehanizama saradnje.\nNa sastanku sa komesarom Lenarčićem, istaknut je značaj dalje saradnje naše države sa evropskim institucijama, u svim pitanjima od značaja za promociju i razvoj integrisanog pristupa za krizne situacije, i obezbjeđivanje sprovođenja aktivnosti EU Mehanizma civilne zaštite. Sagovornici su se saglasili da je u vremenu pandemije od ključnog značaja koncentrisanje napora na prevazilaženje krize u najvažnijim oblastima poput zdravstva i ekonomije. Na sastanku je bilo riječi i o planovima Evropske komisije po pitanju distribucije vakcina protiv korona virusa.


PEH Život sportista nije lak: Ivana Španović i opasan pad na treningu! /VIDEO/\nIza Ivane Španović je bajkovita godina... Naša najbolja atletičarka ne želi da se zaustavi. Radi još napornije, i ništa ne može da je omete.\nKevin Jang: Srce mi je uz Srbiju, svetska sportska javnost mora da pomogne\nSvetski rekorder na 400 metara s preponama, Amerikanac Kevin Jang koji je prošlog meseca bio promoter Beogradskog maratona, pozvao je svetsku sportsku javnost da pomogne Srbiji pogođenoj poplavama.\nPOMERA GRANICE Ivani Španović je ovo najbolji početak sezone u karijeri\nIvana Španović je trijumfom na mitingu u Berlinu započela sezonu kao nikada pre u karijeri i postigla vodeći rezultat na svetu ove godine.\nGetlin nije uspeo da "obori" Bolta, snimatelj jeste! /VIDEO/\nMalo je falilo da se svetski šampion na 200 metara Jusein Bolt povredi posle finala u Pekingu, pošto ga je kamerman „pokosio” posle trke.\nPauel: Nikada se nisam svojevoljno dopingovao\nMeđu pet atletičara sa Jamajke koji su pali na doping testu je i bivši svetski rekorder na 100 metara Asafa Pauel, koji je negirao da je svesno uzimao bilo kakve nedozvoljene supstance.


Usvajanje budžeta za 2009. godinu, po oceni MMF-a, ključni je test za vladu premijera Mirka Cvetkovića, dok se od centralne monetarne ustanove očekuje da nastavi kurs čvrste monetarne politike da bi bilo moguće dalje obaranje inflacije.\nMMF uz oprezni optimizam, ocenjuje da privredni rast ove godine jeste snažan, ali po cenu neodrživog deficita tekućeg računa platnog bilansa (razlika između godišnje potrošnje građana i onoga što zarade): ukupna potrošnja ove godine biće za 500 milijardi dinara (oko 6,5 milijardi evra) veća od ukupnog dohotka. Osim ovoga, MMF ukazuje na to da predstojeći rebalans budžeta jeste bio prilika za izgradnju fiskalnog kredibiliteta, ali da je Vlada, po svemu sudeći, ovu priliku propustila jer će ići na fiskalni deficit od tri odsto bruto društvenog proizvoda. A najava da će u idućoj budžetskoj godini penzije povećati na 70 procenata prosečne plate, uvećati sredstva za drumsku i železničku infrastrukturu, kao i smanjiti poreze i uvesti olakšice pri investiranju - po oceni MMF-a - dodaće fiskalnom deficitu do pet procenata BDP.\nPotreban nam je finansijski neobavezujući sporazum sa MMF-om, kaže za „Blic“ ekonomista Jurij Bajec, jer ukoliko bismo dobili pozitivnu ocenu sprovođenja tog sporazuma (umerena javna potrošnja, realan budžet, ostvarivanje dinamičnog rasta BDP, smanjenje spoljnotrgovinskog i deficita tekućeg platnog bilansa...),\nto bi bio važan signal stranim investitorima i međunarodnim svetskim i evropskim finansijskim organizacijama da Srbija razvojno i stabilizaciono izvršava obaveze.\n- Predstojeći rebalans budžeta iznuđen je obavezama koje stižu i Vlada nema manevarski prostor, ali zato kod budžeta za 2009. godinu važno je da rashodna strana bude projektovana razvojno, realno i socijalno odgovorno - kaže profesor Jurij Bajec.\nVladu neko mora da natera da vodi iole razumnu ekonomsku politiku, a ne da, fiskalnom ekspanzijom, srlja u katastrofu, objašnjenje je ekonomiste Aleksandra Stevanovića zašto moramo tražiti sporazum sa MMF-om, makar bio i nefinansijski.\n- Kad nema ko da ucenjuje finansijama, onda bar da imamo nekoga ko ima savetodavnu funkciju. Zna se da je G17 plus protivnik saradnje sa MMF-om, što ne smeta previše ni ostalim strankama, jer ovako mogu da troše više nego što prikupe. Zato nam treba glas razuma da natera Vladu da ne glumi Deda Mraza non-stop. Razumljivo je da unutar Vlade ne postoji konsenzus oko MMF-a jer je Vlada sazdana na nerealnim obećanjima i nameri da se državne pare troše kako im se hoće - govori Stevanović.\nNebojša Savić, profesor na Fakultetu za ekonomiju, finansije i administraciju, takođe je zagovornik restriktivnog budžeta da bismo postigli makroekonomsku stabilnost i oborili inflaciju.\n- Trajno obaranje inflacije moguće je samo kroz stabilizacionu politiku u fiskalnoj oblasti. Iskustvo bez saradnje sa MMF-om pokazuje da nismo skloni da sami sprovodimo stabilizacionu politiku na način da obuzdavamo potrošnju i ulažemo u razvoj. Otuda Srbija mora da obnovi saradnju sa MMF-om i, koristeći dobre usluge, uvede red prevashodno u javne finansije. Saradnja sa MMF-om će dobro doći, ali naša javnost trebalo bi da bude svesna da Srbija ima dobre šanse za razvoj, ali da treba da počne da ih koristi, umesto što se ukupna društveno-politička energija usmerava na povećanje potrošnje i zadovoljavanje apetita onih, koji nemaju pokriće u rezultatima rada - kategoričan je Savić.


Tim od 100 lekara posle 12 sati borbe uspeo je da razdvoji bliznakinje: Bile su tako povezane da kada jedna sedi, druga mora da leži\nDevojčice Truh Nhi i Dea Nhi stare 13 meseci tim lekara uspešno je razdvojio. Nakon operacije, smeštene su u Gradsku dečju bolnicu, čiji će tim lekara pratiti njihovo stanje, piše "Dejli meil".\nDirektor bolnice Trong Kuang Din rekao je: "Do sada se ovo može smatrati uspešnom operacijom i ovo je prvi uspešan korak. Proces oporavka će biti težak i izazovniji za bolnicu. Fokusiraćemo se i učiniti sve da ovo bude veliki uspeh."\nProfesor Tran Dong rekao je: "Šanse da deca ostvare potpuni oporavak su veoma pozitivne zahvaljujući naprednim hirurškim tehnikama i opremi."\nBolnica je saopštila da će bebama biti potrebna još jedna operacija, plastične hirurgije, ali da ta operacija ne predstavlja nikakvu opasnost za decu, piše "Dejli meil".\nTanja je samo PET MINUTA starija od Sanje: Ljudi ih teško razlikuju, a na društvenim mrežama ih prate desetine hiljada ljudi i svi postavljaju SAMO JEDNO PITANJE


Kabare: Speak low/ Kurt Weill ~ Mreza Kreativnih Ljudi\nKabare: Speak low/ Kurt Weill\n7.5.16 desavanja, zabava No comments\nTijana Đuričić / sopran, Irina Naumovska / klavir, Aleksandar Budimir /harmonika\nMikser House / 14. maj 2016. / 20h\nStrast, ljubav, beznađe, bezbrižnost, rat i red… uz slušljiva tanga, valcere, neizvođene songove i napete harmonije na nemačkom, engleskom i francuskom – muzika velikana avangarde Kurta Vajla na tekstove Brehta, Koktoa i Neša – samo za one odabranog senzibiliteta, u subotu 14. maja od 20 časova u Mikser Hausu. Na svetskoj turneji koja počinje u Beogradu, svakodnevne izazove, cinične kritike, kontraste i vanvremenska nadanja u kabaretskoj atmosferi donose Tijana Đuričić, sopran, Irina Naumovska, klavir i Aleksandar Budimir, harmonika.\nOmaž životu i delu Kurta Vajla (Kurt Weill, 1900-1950), kabare Speak Low kroz promenadu atmosfera, harmonija i tekstova velikana 20. veka, cinizmom, kontrastima, kritikama i aktuelnošću provodi slušaoca/gledaoca kroz veoma različite razvojne faze ovog izvanrednog umetnika. Od rane faze kada je Vajl, kao jevrejski Nemac najpopularniji i najznačajniji kompozitor Vajmarske Republike (1919-1957), preko pariških dana u kojima osim razdora (sa suprugom i sa najbližim saradnikom Brehtom), dolazi do naizgled bajkovite Amerike u kojoj postaje slavan, ali ne i uticajan (uvek ostajući na obodima muzičkog establišmenta do smrti 1950. odbijano mu je članstvo u Američkoj akademiji umetnosti i književnosti). Iako dela koja su nastajala nakon saradnje sa Brehtom nisu bila toliko direktno politička, ona su i dalje angažovana i puna kritika neosnovanog optimizma “američkog načina života”, borbi protiv problema nejednake raspodele bogatstva, segregacije, i efekata industrijalizacije na svakodnevni život porodica. Vajl je uživao u potpunoj kontroli nad dramaturškom strukturom svojih dela da bi time povećavao snagu i društveni značaj muzike koju je komponovao. Otvorena pitanja ideologija, politike i moći muzike kao da su svakodnevno opsedala Vajla. Kompozitor, nikada nije zaboravio svoje korene, i za razliku od mnogih drugih emigranata koji su se borili da umanje svoje jevrejstvo, bio je jedan od prvih koji je skrenuo pažnju na Holokaust i neophodnost podizanja svesti javnosti o stradanju evropskih Jevreja.\nKabare Speak Low upravo je oblikovan da predstavi sve faze rada Kurta Vajla, sa posebnim akcentom na liminalna polja presecanja uticaja (dela nastala pred sam odlazak iz Nemačke, dela nastala tokom boravka u Parizu i neposredno po dolasku u Ameriku). Tako se transparentno tematski, stilski i harmonski uočavaju intertekstualna preklapanja svega onoga što bi Vajl nazvao “život” u trajanju od samo 60 minuta.\nKarte možete nabaviti preko GIGS TIX-a po ceni od 500 dinara, dok će na ulazu biti 700 dinara.


Disciplinski postupak protiv crnogorskog ambasadora u Vatikanu @ Cafe.ba\nDisciplinski postupak protiv crnogorskog ambasadora u Vatikanu\nPODGORICA - Ministarstvo spoljnih poslova Crne Gore saopštilo je da će pokrenuti disciplinski postupak protiv već opozvanog ambasadora u Vatikanu Miodraga Vlahovića zbog osnovane sumnje da je prekršio Zakon o spoljnim poslovima.\nIz Ministarstva navode da će postupak biti pokrenut povodom objavljivanja teksta pod naslovom “Depeša br. 155/2018” u jednom crnogorskom mediju, čime je Vlahović službeni dokument Ministarstva učinio javnim.\nU saopštenju se navodi da su do sada protiv Vlahovića pokrenuta tri disciplinska postupka zbog teže povrede službene dužnosti, od čega su dva okončana propisivanjem novčane kazne, dok je jedan u toku.\nIz Ministarstva podsjećaju da su za teže povrede službene dužnosti predviđene četiri moguće kazne - novčana, od 20 do 30 odsto zarade isplaćene za mjesec u kojem je izrečena, u trajanju do šest mjeseci, zatim zabrana upućivanja na rad u diplomatsko-konzularno predstavništvo na period do dvije godine, zabrana napredovanja do dvije godine i prestanak radnog odnosa.\nO ovom slučaju će, kako se navodi, odlučivati Disciplinska komisija Vlade Crne Gore.\n"Da završimo sa koronom do 21. juna" Brnabić poručila da je u Srbiji vakcinisano 42 odsto punoljetni\n"I dalje dobra tendencija pada broja zaraženih" Završena sjednica Kriznog štaba u Srbiji, donijete s\nImunuzacija u Crnoj Gori ide po planu: Večeras stiže 24.000 doza vakcine "Astra Zeneka"\nOD PONOĆI IZBORNA TIŠINA U nedjelju lokalni izbori u Hrvatskoj\nPoslastica u rangu duvana i alkohola: Crna Gora od 1. jula uvodu akcize na sladoled


"Srbi u Crnoj Gori ne mogu da dobiju nijednu rukovodeću funkciju"\nMinistar spoljnih poslova Ivica Dačić izjavio je danas da se u Crnoj Gori vodi anti-srpska politika i da je Srbija žrtva velikocrnogorske agresije, što je obrazložio time da Srbi u Crnoj Gori ne mogu da dobiju nijednu rukovodeću funkciju.\n- Oni broje krvna zrnca, ali to su za njih zelena krvna zrnca. Nigde ne postoiji veća podrška crnogorskom režimu nego u Beogradu. Ko osporava njihova prava. Pa sam Đukanović zna da ima više crnogorskih direktora u Srbiji nego u Crnoj Gori - rekao je Dačić.\nPrema njegovim rečima, Đukanović vodi takvu politiku da bi ostao na vlasti i zaključio da bi mu mnogo bolje bilo da se dogovara sa Srbima u Crnoj Gori.\nDačić se upitao i šta bi bilo da je Srbija donela takav zakon po kome bi katoličke crkve ili džamije pripale Srbiji: "Kako je to normalno. Kako je to normalno da Nikola Samardžić priča da je ugrožen. Ajde da Srbin dođe na crnogorsku televiziju i to priča".\n"Politika bojkota izbora u Srbiji je propala"\nPredsednik SPS i šef srpske diplomatije, Ivica Dačić, pozdravio je odluku pokreta "Jean od pet miliona" da izađu na izbore, ali je istakao da je to dokaz da je politika bojkota doživela krah i da su oni koji su predvodili građane u šetnjama manipulatori.\nAli, građani će to proceniti, rekao je Dačić gostujući na Prvoj televiziji.\nŠto se SPS-a i SNS-a tiče, Dačić je rekao da odluka o tome da li će dve partije ići odvojeno na izbore ili na jednoj listi, još nije doneta.\n- Mi u SPS-u imamo korektnu saradnju sa SNS-om, imali smo jedan razgovor o tome sa predsednikom Vučićem, ali dogovor još nije postignut, jer to pre svega stvar procene šta je bolje za naše stranke, a šta generalo za demokratiju u Srbiji - kazao je Dačić.\nPrema njegovim rečima, istraživanja su pokazala da je mali broj stranaka koje mogu da pređu cenzus.\nKomentarišući najavu da će omladina pokreta "Jedan od pet miliona" izaći na izbore, Dačić je rekao da su reakcije na tu temu dvostruke. On pozdravlja tu njihovu odluku, ali ističe da to istovremeno znači da je politika bojkota propala. To, ukazuje, govori o tome kolika konfuzija vlada u tim opozicionim redovima.\n- Lično mi je drago to što će izaći na izbore, ali to znači jedan potpuni krah politike bojkota od onih koji su gotovo godinu dana ili možda i duže maltretirali Srbiju svojim šetnjama, tokom kojih je bilo i različitih incidenata. Nadam se da će građani sami proceniti da li su možda prevareni - rekao je Dačić.\nBojkot je doživeo krah i pre ove najave, a istovremeno je to i pokazatelj da su oni koji su predvodili narod u tim šetnjama bili malnipulatori: "Mi smo sad u situaciji da se radujemo kada nam neko izađe na megdan, jer glavna politika opozicije u Srbiji je da pobegnu sa megdana".\n"Nećemo dozvoliti da budemo parking zona za migrante"\nMinistar spoljnih poslova izjavio je i da Srbija neće dozvoliti da bude parking zona za veliki broj migranta, jer to ne može da istrpi. Upitan o jučerašnjim incidentima na granici Srbije i Mađarske, Dačić je rekao da Srbija nikako ne može da utiče, jer je reč o drugoj, suverenoj zemlji, koja ima svoju politiku.\n- Mi smo tražili od EU da ima jedinstvenu politiku kad je reč o migratskoj krizi, EU nema takvu politiku. Svaka zemlja se ponaša shodno svojim odlukama - rekao je Dačić i podsetio da nije prvi put da se dešavaju incidenti na granici sa Mađarskom.\nIstakao je da Srbija nema isti pristup migrantskom pitanju kao Mađarska ili druge zemalje Višegradske grupe, koje, kako kaže, imaju oštar stav prema migrantima: "Srbija je bila korektna kad je reč o tome, pratićemo situaciju. Sve zavisi i od odnosa Turske i EU".\nPodsetimo, oko 60 migranata probilo je juče rano ujutru ogradu kod srpsko-mađarskog prelaza Horgoš-Reske 2, a mađarski pogranični policajci ispalili su hice upozorenja. Uhapšene su četiri osobe koje su uspele da pređu na teritoriju Mađarske.\n"U Srbiju se vratio prvi Srbin iz Vuhana"\n- Jedan državljanin Srbije koji je boravio u Vuhanu stigao je noćas u Beograd, prošao je medicinsku kontrolu, oseća se dobro i nema simptome koronavirusa - izjavio je danas ministar spoljnih poslova Ivica Dačić.\nTa osoba je jedan od pet srpskih državljana koji borave u Vuhanu, kaže Dačić i dodaje da jedan od preostalih ne želi da napusti Kinu, dok troje čeka evakuaciju iz grada, koja će se možda obaviti uz pomoć Francuske. Dačić kaze da je srpski državljanin koji se vratio iz Vuhana pre nego što je grad stavljen u "karantin" otišao u druge krajeve provincije, potom i u Šangaj, te da je odatle preko Moskve stigao u Beograd.\n- Mi smo mu platili kartu, uz pomoć MSP se vratio sinoć iz Moskve. Za sada je sve u redu, prošao je kontrolu, nema temperaturu nema simptome, videhcemo kako će se dalje odvijati situacija - rekao je Dačić.\nMinistar je rekao da se nije lako evakuisati iz Vuhana i da preostali državljani sada ne mogu sami da odu do Šangaja ili nekog drugog grada, ali i naglasio da moraju da postoje dobre mere zdravstvene zaštite i u onim zemaljama u koje se vraćaju ljudi iz Vuhana.\n- Ako neko ima problem i da plati kartu, možemo da pognemo, ali je nemoguće izvršiti evakuaciju iz ovorenog grada, evakuacija se vrši iz područja koja su zahvaćena bolestima, ratom... - rekao je Dačić.


KORONA HARA REGIONOM: Porast broja umrlih u jednom danu | Novosti.RS\nU Bosni i Hercegovini je za 24 sata preminulo 30 osoba, u Sloveniji 23, u Hrvatskoj 20, u Mađarskoj 65, u Bugarskoj 28, u Rumuniji 103 osobe.\nU Srbiji je u poslednjih 24 sata tretirano 11.004 građana, a registrovano 1.545 novih slučajeva kovida-19, što predstavlja rekordan broj obolelih u jednom danu.\nPrema podacima Ministarstva zdravlja i Instituta "Batut", na respiratorima se nalazi 47 pacijenata.\nU BiH je u poslednja 24 sata registrovano 1.495 novozaraženih osoba od testiranih 3.859, a preminulo je čak 30 ljudi.\nU Federaciji BiH registrovan je 801 novi slučaj korona virusa, a prijavljen je 21 novi smrtni ishod, dok je u Republici Srpskoj virus potvrđen kod 648 osoba. Institutu za javno zdravstvo RS-a prijavljeno je devet smrtnih slučajeva. U Brčko distriktu je 46 novozaraženih.\nU poslednja 24 sata u Sloveniji je od korona virusa obolelo još 1.798 osoba, a preminulo 23, objavila je danas slovenačka vlada.\nSlovenačka vlada je proširila ključne mere osmišljene da se zaustavi širenje epidemije korona virusa u skladu sa svojom politikom povremene provere efikasnosti mera na osnovu procene stručne radne grupe za korona virus.\nObavezno nošenje maski u zatvorenim i otvorenim javnim prostorima i obavezna upotreba sredstava za dezinfekciju ruku produžene su za dve nedelje.\nU Hrvatskoj su u poslednja 24 sata zabeležene 2.772 novozaražene osobe korona virusom od kojih je 853 samo u Zagrebu i 20 smrtnih slučajeva, saopštio je danas Nacionalni štab civilne zaštite.\nUkupan broj preminulih povezanih sa COVID-19 infekcijom od početka juna meseca je u Crnoj Gori 285, a od početka godine 294.\nČetvrti dan zaredom u Grčkoj dnevno oboleva više od 1.000 ljudi. Preminulo je još pet pacijenata čime se ukupan broj žrtava popeo na 620. Grčka će od danas uvesti vanredne mere u Soluni i još dva regiona, nakon što je alarm na korona virus povišen na najviši, četvrti stepen.\nU Mađarskoj je broj zaraženih korona virusom za 24 sata uvećan za 3.286 na 71.413, dok je u istom vremenskom periodu od posledica kovid-19 preminulo još 65 ljudi, ukupno 1.699 od početka pandemije.\nOporavak od kovid-19 prijavljen je kod 17.953 pacijenata od početka pandemije, a u ovom trenutku aktivan je 51.761 slučaj bolesti.\nNa bolničkom lečenju nalazi se 3.753 pacijenata, od kojih je 267 na respiratorima, prenosi MTI.\nBroj novozaraženih od korona virusa u Rumuniji porastao je za 6.546, na ukupno 235.586, saopštila je danas Strateška komunikaciona grupa.\nOd korona virusa su preminule u poslednjih 24 časa 103 osobe, pa ukupan broj smrtnih slučajeva iznosi 6.867, preneo je Ađerpres.\nU Bugarskoj je potvrđeno novih 2.689 slučajeva korona virusa, što je za 70 manje od rekorda zabeleženog pre dva dana, a preminulo je 28 osoba, objavljeno je danas na vladinom sajtu za obaveštavanje o virusu koovid-19.\nkorona u regionu korona virus u regionu broj zaraženih virusom korona preminuli od korone


VUČELIĆ O ASANU: Cela ta priča je čista prevara, trenutno prisutan "stampedo" protiv Partizana | Novosti.RS\n- Cela ta priča sa Asanom je čista prevara! Pretpostavljam da se radi o dogovoru Japanca sa nekim klubom koji želi da ga angažuje, a po svemu je potpuno jasno da on nije imao nijedan osnov ni po našim, ni po zakonima UEFA, da uradi to što je uradio. U svemu ovome je po slovu ugovora nadležan i naš sud - kategoričan je Vučelić.\n- Partizan daje apsolutnu podršku toj borbi, želimo regularan fudbal u Srbiji. I to je nešto što mora da se desi i na kraju ovog prvenstva, i sledeće i u svakoj narednoj sezoni - jasan je Vučelić.\nMilorad Vučelić FK Partizan fudbal srpski fudbal fudbaleri fudbaler Takuma Asano


Izvor: RTS, 16.Jul.2020, 06:12\nU Briselu se nastavlja dijalog Beograda i Prištine. Prvi korak ka nastavku pregovora bio je video-samit održan u nedelju, a sastanak u sedištu EU biće prvi takav susret posle 20 meseci pauze. Beograd predstavlja predsednik Srbije Aleksandar Vučić, a Prištinu premijer Avdulah Hoti.\nSastanak Vučića i Hotija trebalo bi da počne u 16.00, najavili su iz Evropske komisije.\nDomaćini sastanka su visoki predstavnik EU za spoljnu politiku >> Pročitaj celu vest na sajtu RTS << Žozep Borelj i specijalni predstavnik za dijalog i Zapadni Balkan Miroslav Lajčak.\nAgendom je predviđeno da Borelj javnosti uputi saopštenje pre početka sastanka, dok će Lajčak svoju izjavu dati po okončanju sastanka.\nZbog epidemije koronavirusa, medijima nije omogućen ulazak u zgradu EU u kojoj se sastanak održava.\nU Evropskoj uniji sastanak predsednika Aleksandra Vučića i Avdulaha Hotija ocenjuju kao važan prvi korak u obnovi pregovora.\nPlan Brisela je da se dijalog vodi na dva koloseka: jedan posvećen finalizaciji i primeni svih potpisanih sporazuma, a drugi radu na sporazumu o sveobuhvatnoj normalizaciji odnosa.\nUoči odlaska u Brisel, srpski predsednik poručuje je poručio da će se boriti za interese Srbije i srpskog naroda na Kosovu i Metohiji.\n"Dve su ključne teme koje će sutra biti na dnevnom redu: to su nestale osobe i interno raseljena lica, kao prva tema. Druga tema, ekonomija i bolja ekonomska saradnja, bolji protok robe, kapitala, ljudi i usluga. Mi smo se pripremili za tu temu. Vidim da se pripremaju i Albanci, pošto dobijam sve izvode iz albanske štampe, tako da gledamo šta tu možemo da uradimo. I borićemo se, to je ono što mogu ljudima da kažem i ljudi to znaju. Borićemo se za interese Srbije i srpskog naroda na Kosovu i Metohiji i to je naš cilj, to je naša obaveza, to je naš posao", rekao je Vučić u sredu.\nHoti se u sredu, uoči sastanka sa Vučićem, u Briselu sastao sa evropskim komesarom za proširenje Oliverom Varheljijem, a teme razgovora bile su pandemija koronavirusa i vizna liberalizacija za stanovnike Kosova.\nDijalogu u Briselu prethodio je video-samit održan u nedelju, na inicijativu nemačke kancelarke Angele Merkel i franuskog predsednika Emanuela Makrona.\nDve strane poslednji dijalog su vodile 2018. godine, nakon čega su razgovori obustavljeni pošto je Priština u novembru te godine uvela taksu na srpsku robu od 100 odsto.\nRadio Slobodna Evropa: Vučić i Hoti se ponovo sastaju za dve nedelje, od srede dijalog na tehničkom nivou\nIzvor: Istinomer.rs, 16.Jul.2020\nPredsednik Srbije Aleksandar Vučić i kosovski premijer Avdulah Hoti sastaće se danas u Briselu, na nastavku dijaloga Beograda i Prištine pod pokroviteljstvom Evropske unije. Hoti je u Belgiju otputovao dan ranije, a njegov odlazak objavio je šef Euleksa Lars Gunar Vigemark, čestitajući mu na uštedi...\nIzvor: VOA, 16.Jul.2020\n„Razgovori o nestalima i raseljenima nastavljaju se sledeće srede na tehničkom nivou“, izjavio je predsednik Srbije Aleksandar Vučić u Briselu nakon sastanka sa premijerom Kosova Avdulahom (Avdullah) Hotijem, kojim je moderirao izaslanik EU u ovom dijalogu Miroslav Lajčak. Nakon skoro dve...


Faktor | Broj zaraženih i dalje raste, iz KCUS-a stižu loše vijesti za Kanton Sarajevo\nBroj zaraženih i dalje raste, iz KCUS-a stižu loše vijesti za Kanton Sarajevo\n17.10.2020. / 19:44\nU izolatoriju na Podhrastovima u Sarajevu, prema posljednjem izvještaju iz Kliničkog centra Univerziteta u Sarajevu, smješteno je 59 pacijenata pozitivnih na koronavirus, od čega je njih 10 u intenzivnoj njezi.\nKCUS je završio testiranje nova 234 uzorka, a ukupno pozitivnih je 78. Kako je za Faktor potvrđeno iz KCUS-a, ponovo najveći broj zaraženih koronavirusom je u Kantonu Sarajevo 65, u USK sedam i Goraždu šest.\nPodsjećamo, prema rezultatima testiranja obavljenih tokom noći pozitivnih je bilo 147. Od toga je u Kantonu Sarajevo pozitivnih 116, u Kaknju i Visokom po šest, Zavidovićima i Olovu po dva, te po jedan uzork iz Žepča i Ustikoline.\nKanton Sarajevo prednjači po broju imuniziranih, u kojem se kantonu prošle sedmice niko nije vakcinisao\nSarajevo: Počeli pripremni radovi na izgradnji spomen-obilježja Lasta


LIGA ŠAMPIONA Archives - Sport ekspres\nКатегорија: LIGA ŠAMPIONA\nU LIVERPULU SU SVI BILI ZABRINUTI: Klop odahnuo posle povrede najboljeg igrača\nSigurno da bez Mohameda Salaha Liverpul nije ista ekipa, i bio bi veliki problem za „crvene“ ako se ne bi našao na terenu u revanšu četvrtfinala Lige šampiona. Sa fenomenalnim napadačem, slavni klub je razbio […]\nFudbaleri Liverpula deklasirali su Mančester Siti sa 3:0 (3:0) u četvrtfinalu Lige šampiona, dok je Barselona bila bolja od Rome sa 4:1 (1:0). Revanši su sledećeg utorka na „Etihadu“, odnosno „Olimpiku“. Jeste Siti lider Premijer […]\nFudbaleri Reala su ubedljivo savladali Juventus sa 3:0 u gostima u prvom meču četvrtfinala Lige šampiona zahvaljujući sjajnoj partiji dvostrukog strelca Kristijana Ronalda. Bajern je posle preokreta pobedio Sevilju sa 2:1. Juventus nema rešenja za […]\nFudbaleri Barselone poslednji su učesnici četvrtfinala Lige šampiona, pošto su u revanšu slavili protiv Čelsija sa 3:0 (2:0) i ukupnim rezultatom 4:1 prošli su u narednu fazu. Junak ubedljivog trijumfa Katalonaca bio je sjajni Lionel […]\nFudbaleri Bajerna potvrdili su plasman u četvrtfinale Lige šampiona, pošto su posle trijumfa od 5:0 iz prvom meča, slavili i u revanšu protiv Bešiktaša sa 3:1 (1:0). Posle ubedljive pobede u Minhenu nije se postavljalo […]


"Pomerite NATO bombu iz naselja u Kragujevcu posle 22 godine", traži DS -\n„Pomerite NATO bombu iz naselja u Kragujevcu posle 22 godine“, traži DS\n„Prošle su tačno 22 godine od kada je upravo na današnji dan pao poslednji projektil NATO pakta na teritoriju republike Srbije. U naselju Petrovac na samo desetak metara od magistralnog puta Kragujevac-Topola, nalazi se mesto na kome i danas postoji neeksplodirana avio bomba“ – kaže se u saopštenju gradskog odbora Demokratske stranke u Kragujevcu.\nDalje se navodi, da je tu ostala nakon što je bombardovan objekat pošte u naselju Aerodrom, a sticajem okolnosti i bomba koja je direktno pogodila zgradu pošte nije eksplodirala i ona je uklonjena iz objekta. Međutim, kažu demokrate „većini Kragujevčana nije poznato da je tada još jedna bomba završila u blizini u naselju Petrovac“.\n-Neverovatno je da ne postoji nijedan znak upozorenja na opasnost. Samo mesto je u potpunosti neobezbeđeno i može mu se pristupiti sa više strana. Pešaci svakodnevno prolaze na samo par metara od njega, većina bez ikakvog saznanja da je tu avio bomba. Ona jeste u zemlji ali je ogromne razorne snage. Šta je može aktivirati ne želimo da licitiramo ali teški kamioni i šleperi koji prolaze na par metara dalje krećući se magistralnim putem, sigurno su faktor rizika. Zona je gusto naseljena a okolo se grade brojni stambeni i privredni objekti a od nedavno i novi okružni zatvor- kaže se u saopštenju gradskog odbora Demokratske stranke. Oni zahtevaju od „nadležnih da prvo obezbede mesto na kome se avio bomba nalazi, a onda i da je uklone iz gusto naseljenog dela grada na mesto na kome će biti uništena“.\n-Koliko god da je uklanjanje komplikovano i skupo, smatramo da su više od dve decenije dovoljno vremena da se problem reši i građanima, naročito tog dela grada, povrati bezbednost-kaže se u saopštenju DS.


Međunarodni dan volontera - YU ECO RTV\nNaslovna / Društvo / Međunarodni dan volontera\nGoran decembar 5, 2019\tDruštvo Napiši komentar 82 Pregledi\nSvakodnevno svoju pomoć najugroženijem stanovništvu Subotice, pruža oko 80 volontera Crvenog krsta Subotica. Na današnji dan obeležava se Međunarodni dan volontera kojih u ovoj humanitarnoj organizaciji u našem gradu ima nekoliko stotina.\nVolonteri svakodnevno poklanjanju svoje slobodno vreme, veštine i znanja kako bi pomagali drugima bez materijalne nodoknade. U rad Gradske organizacije Crvenog krsta uključeno je više stotina volontera, a njih osamdesetak svakodnevno nesebično pomaže najugroženijem stanovništvu Subotice kroz više programa koje Crveni krst sprovodi.\nOko 60% volontera čine mladi ljudi, a Omladinska organizacija Crvenog krsta Subotica broji oko 150 članova od kojih je njih 70-ak zaista aktivno, te su oni najveće volontersko blago, ističe sekretar Gradske organizacije Crvenog krsta Subotica, dr Siniša Trajković.\nMeđunarodni dan volontera obeležava se 5. decembra, a ovogodišnji slogan je “volonteri za budućnost u koju su svi uključeni”. Gradska organizacija Crvenog krsta večeras će za mlade volontere organizovati prijem, dok će u subotu biti organizovana zakuska za sve volontere, kao znak zahvalnosti za sve ono što čine za zajednicu.\nPrethodna Trka Deda Mrazeva održaće se u nedelju\nSledeća YuEco HIGHLIGHTS (FK „Spartak“ – FK „Proleter“)


In Great Company (Drugo izdanje)\nAutori: Quentin Jones, Dexter Dunphy, Rosalie Fishman, Margherita Larne-Jones, and Corinne Canter\nU prvom izdanju iz 2006 godine fokusirali smo se na dubinsku anlaizu načina na koji kompanije kontinuirano kreiraju organizacione promene. Od tada je svet u celini bio suočen sa vanrednim uticajima iz okruženja, uključujući globalne finansijske krize i razorne prirodne nepogode.\nTo nas je navelo da ponovo posetimo tri od prvobitnih studija slučaja kako bi ispitali kako su ovi uticaji testirali inicijalna ulaganja u kulturu kompanije i omogućila ovim preduzećima da budu otporna i održiva u teškim uslovima.\nDominantna tema koja se izdvojila iz obnovljenog istraživanja je održivost kulturnih promena i koristi od "Konstruktivnog Jezgra."\nDok su prvobitna istraživanja dala odgovore na pitanja:\nŠta stvara kulturnu transformaciju u organizacijama?\nKako da organizacije uspešno transformišu svoje kulture?\nDa li preduzeća sa konstruktivnim i podržavajućim kulturama daju bolje rezultate?\nDopunjeno izdanje ide jedan korak dalje:\nMože biti kulturna promena biti održiva u nesigurnim vremenima?\nKontaktirajte nas da naručite kopiju In Great Company\nIn Great Company (Prvo izdanje)\nIn Great Company: Unlocking the Secrets of Cultural Transformation je sveobuhvatno istraživanje o pet vodećih australijskih kompanija koje su uspešno transformisale svoje poslovanje I ostvarile inspirativne rezultatate koju je objavio Human Sinergistics.\nOvo istraživanje, koje je predvodio profesor Dekter Leskovar sa Univerziteta Tehnologije u Sidneju, je odgovor na izazove naših klijenata : " Kako organizacije transformišu svoje kulture?" i " Šta je dokaz o tome šta to radi " ?\nBilo da ste lider organizacije ili imate ambiciju da postanete to, bez obzira da li ste iskusan agent promena, ili su tek ulazite u ovo polje, ova knjiga će vam pomoći da razumete inicijative, strategije i lične mere potrebne da se stvore trajne kulturne promene i poboljšaju ukupne performanse organizacije .\nPročitajte siže ove knjige na engleskom jeziku.


СРБИЈА РАСПОРЕЂУЈЕ ПОЛИЦИЈУ ШИРОМ ЗЕМЉЕ: Имаће врло битан задатак!\nSRBIJA RASPOREĐUJE POLICIJU ŠIROM ZEMLJE: Imaće vrlo bitan zadatak!\nTokom ove godine širom Srbije biće raspoređeno hiljadu policajaca na lokalu koji će biti na usluzi građanima za sve bezbedonosne potrebe i probleme koji ih muče.\nBroj ovih policajaca u policijskim ispostavama zavisiće od bezbedonosne procene. Čuvari reda biće regrutovani iz već postojećeg redovnog sastava, a proći će i odgovarajuću obuku.\nReč je o konceptu policije u zajednici, a uspostavljenjem ovog radnog mesta policajac u zajednici, predviđeno je u okviru reforme u MUP-u koja je u toku.\n– Reč je o novom obliku prevencije, zasnovanom na ideji da građani i policija rade zajedno. Želimo bolju komunikaciju s građanima – rekao je za Politiku, Vladimir Stojkov, načelnik Odeljenja za organizaciju, prevenciju i rad policije u zajednici MUP-a Srbije.\nNovost je da će policajci u zajednici brinuti o žrtvama krivičnih dela. Na ovaj način građani će moći bolje da upoznaju policajce, slobodno izraze svoje mišljenje o bezbednosti, njihovom osećaju sigurnosti i radu policije.\nU duhu saradnje policije i građana, predviđeni su tematski dani otvorenih vrata.\nU mesnim zajednicama ili policijskim objektima građani će moći da dobiju razne savete ili informacije u vezi sa prevencijom narkomanije, alkoholizma, kocke. Zainteresovani će moći da se obaveste kako da se zaštite od krađa, razbojništva, elektronskog nasilja. Razgovaraće se i o porodičnom i vršnjačkom nasilju.\nDani otvorenih vrata biće posebno rezervisani za decu, da se posebno upoznaju sa radom i poslovima policije, da razgovaraju o različitim pitanjima i razvijaju poverenje u čuvare reda i njihov rad.


Još dva miliona doza Sinofarma za Srbiju - Pan radio\nJoš dva miliona doza Sinofarma za Srbiju\nčetvrtak, 18 mart 2021 12:55\nSrbija je danas sa Sinofarmom potpisala ugovor za nabavku novih dva miliona doza vakcina te kompanije, a potpisvanju su prisutvovali predsjednik Srbije Aleksandar Vučić i ambasadorka Kine Čen Bo.\nVučić je u razgovoru s rukovodstvom kompanije Sinofarm putem video-linka istakao da je najveći broj građana u Srbiji vakcinisan upravo ovom vakcinom i naglasio važnost potpisivanja novog ugovora za novih dva miliona vakcina, saopštila je pres-služba predsjednika.\nOn je istakao da su srpski strucnjaci dali veoma visoko mišljenje o kvalitetu i bezbjednosti Sinofarmove vakcine.\nVučić je zahvalio predsjedniku Narodne Republike Kine Si Ðinpingu, rukovodstvu Komunističke partije i predstavnicima Sinofarma na pomoći u snabdijevanju vakcinama u najtežem trenutku, saopštila je pres-služba predsjednika.\nPredsjednik Sinofarm grupe Liu Ðingžen je zahvalio predsjedniku i građanima Srbije na povjerenju ukazanom kompaniji Sinofarm i dodao da je od početka pandemije 2020. godine upravo Sinofarm, kao najveća farmaceutska kompanija u Kini, preuzela odgovornost za borbu protiv ove bolesti.\n"Srbija je prva evropska zemlja koja je odobrila vakcinu Sinofarma i danas ćemo potpisati ugovor za isporuku novih dva miliona doza. Cijenimo povjerenje građana u naš proizvod i srećni smo što možemo da pružimo neophodnu podršku ljudima u Srbiji u borbi protiv virusa", rekao je predsjednik Sinofarm Grupe Liu Ðingžen.\n17. 09. 2021. u 21:09


Lukašenko ne tera ljude da nose maske\nLUKAŠENKO "KOVID DISIDENT": Beloruski predsednik ne tera građane da nose maske - "problem je u kulturi nošenja"\n26. 10. 2021. u 15:38\nBELORUSKI predsednik Aleksandar Lukašenko izjavio je da nikada nije bio protiv nošenja zaštitnih maski, ali i da nikada neće prisiljavati građane da ih nose.\n- Nikada nisam bio protiv maski, ali kulturu nošenja imaju samo lekari - rekao je predsednik tokom posete bolnici u Grodnjenskoj oblasti.\nŠef beloruske države dodao je da građani po pravilu ne poštuju sve mere predostrožnosti i preporuke prilikom nošenja maski, zbog čega, kako kaže, njihovo nošenje nije efikasno.\nMeđutim, pravilno poštovanje režima maski je korisno po njegovom mišljenju, ali ističe da nema potrebe za prisiljavanjem građana da ih nose.\n- Moj čvrsti zahtev je ne prisiljavati nikoga - objasnio je beloruski lider.\nOn je dodao da su predstavnici beloruske opozicije počeli da ga nazivaju kovid disidentom nakon njegovih nedavnih izjava o vakcinaciji i režimu nošenja maski.\nČemu uvoz zapadnih vakcina, kada su ruska i kineska bolje?\nIstovremeno, predsednik je istakao da ne vidi smisao u uvozu zapadnih vakcina protiv virusa korona u Belorusiju, jer su, kako kaže, ruska i kineska vakcina koje se primenjuju u zemlji mnogo bolje.\n- Ruska i kineska vakcina koje se primenjuju u Belorusiji pokazale su se mnogo bolje od zapadnih analoga, stoga Belorusija i kupuje te preparate. Osim toga, u Belorusiji se već proizvodi vakcina po ruskim tehnologijama, a u budućnosti će se pojaviti i naš preparat. Tako da nema smisla uvoziti u zemlju zapadne pandane - istakao je Lukašenko.\nPodsetimo, Ministarstvo zdravlja Belorusije ukinulo je prošle nedelje obavezno nošenje maski koje je bilo uvedeno 9. oktobra zbog rasta broja zaraženih od virusa korona.\nS tim u vezi, predsednik Belorusije je izjavio da ima negativan stav prema kaznama koje se izriču zbog nenošenja maski.\nAleksandar Lukašenko Belorusija korona virus zaštitne maske nošenje maski


Srpski akademici po ruskom ključu - Centar za evroatlantske studije - CEAS\nObjavio Radio Slobodna Evropa 20 jun 2018 .\nNedavno je objavljeno u medijima u Srbiji da je grupa građana Srbije i Crne Gore, među kojima su i jedan ambasador i jedan visoki crkveni zvaničnik, dobila zvanje akademika, odnosno da su postali članovi Međunarodne slovenske akademije (MSA) u Rusiji.\nO kakvoj se instituciji radi?\nAndrej Šari, novinar ruskog servisa Radija Slobodna Evropa (RSE), kaže da Međunarodna slovenska akademija nije zapravo nikakva akademija, već društvena organizacija bez ikakvog značaja u akademskom i političkom životu Rusije.\n"To je samo gromki naziv. To nije znanstvena institucija koja ima oficijelnu akreditaciju. To je samo društvena organizacija koja je registrovana kao stotine drugih u Rusiji - od fitnesa, do bodibildinga, pa eto i do Slovenske akademije", objašnjava Šari.\nOna organizuje slovenske olimpijske igre, ima inicijative vezane za budućnost slovenskih naroda u budućoj Evropi.\n"Ali, sve je to kao iz 19. stoleća; kako da se vrati Aleksandar Drugi koji će sad ujediniti slovenske narode i osloboditi ih ropstva" kaže Šari i dodaje da ruski predsednik Putin u poslednje vreme koristi neke od ideja iz korpusa pravoslavne leve struje, ali nikada vezano za ovu akademiju.\n"Njihovi članovi su gospoda u poodmaklim godinama, najčešće preko devedeset", kaže Šari.\nNovi "akademici" su mitropolit crnogorsko primorski Amfilohije i ambasador u Moskvi Slavenko Terzić, kao i profesorka medicine Danica Grujičić, koja vodi kampanju za ispitivanje posledica NATO bombardovanja na zdravlje građana Srbije, profesor Mirko Zurovac, bivši ministar kulture u naprednjačkoj vladi Bratislav Petković, koji je smenjen nakon godinu dana (2012-2013 godine), i glumica Ivana Žigon. Zanimljivo je da je u biografijama koje su tom prilikom objavljene, kao važna činjenica istaknuto da je Terzić bio svedok odbrane i ekspert na suđenju Slobodanu Miloševiću u Hagu, a da je Amfilohije Radović posetio Miloševića u Haškom zatvoru. Obrazloženje je da su to zaslužili "na osnovu doprinosa u očuvanju tradicionalnih kulturno-istorijskih, duhovnih i materijalnih vrednosti slovenskih naroda, sa područja Srbije i Crne Gore". Izborom šest novih akademika, srpsko odeljenje MSA imaće ukupno 18 članova.\nMeđunarodna slovenska akademija osnovana je 1992. godine u vreme kada je postojala ideja u ruskim krugovima da se vojno umeša u sukobe na području bivše Jugoslavije, kaže Šari. To je razlog zašto su tada u tim okolnostima ovoj organizaciji pristupila tadašnja dva patrijarha - ruski Aleksij II i srpski Pavle. U ovom času ta organizacija ima oko 180 članova iz Rusije, Belorusije, Bugarske, Kirgizije, Makedonije, Srbije, Ukrajine, kao i Pridnjestrovske i Donjecke republike.\nSpoljnopolitički komentator Borivoje Erdeljan kaže tim povodom da, bez obzira što je ta organizacija bez velikog uticaja, ne treba smetnuti sa uma strategiju Rusije da se angažuje na terenu u svim oblastima, od sporta do politike i ekonomije.\n"Oni, naravno, biraju u svoje članstvo one koji su njima naklonjeni. Da upotrebim jedno sportsko poređenje - dovodi tog člana na tribinu, u navijačku grupu gde su na stadionu vrlo jasno grupisani navijači jednog ili drugog tima", kaže Erdeljan.\nNaš sagovornik posebno skreće pažnju da članstvo u takvim organizacijama visokih državnih službenika koji ne predstavljaju samo sebe i svoja lična uverenja, već i državu, može biti problematično.\nNa čelu Međunarodne slovenske akademije je političar Sergej Baburin koji je prilikom promocije knjige u Beogradu Srbija i Evroazijski savez u decembru 2016. izjavio:\n"Zašto Srbiju ubeđuju da uđe u EU? Da bi zauvek legalizovali gubitak Kosova i da bi doveli u pitanje veliki broj procesa! Mnogi se boje da Srbija uđe u Evroazijski savez. EU hoće da Srbiju postavi na istu klupicu sa Kosovom i da kaže da će tu da sede kao ravnopravni. A u Evroazijskom savezu, Srbija će da dobije prijatelje koji će da kažu - ko to tamo hoće da učini nažao našoj braći Srbima?!"


Kamiondžije se vraćaju kući, sanitarni inspektori pregledaju vozila i … – Klik Jajce\nKamiondžije se vraćaju kući, sanitarni inspektori pregledaju vozila i ...\nVeliki broj kamiona koji je sinoć krenuo sa italijansko-slovenačke i slovenačko-hrvatske granice ka BiH već je stigao do naše zemlje.\nSavjetnik direktora Granične policije BiH Svevlad Hoffman za Klix.ba je kazao da se odvija neometan promet i na ulazu i na izlazu iz BiH na GP Bosanska Gradiška koji se koristi za protok teretnih vozila.\nPregled kamiona, robe i vozača vrše sanitarni inspektori što je mjera koju je izdalo Ministarstvo zdravlja Republike Srpske.\nStotine vozača kamiona sinoć je krenulo ka svojim zemljama, a nakon dogovora zvaničnika zemalja našeg regiona. Kamioni su pod policijskom pratnjom krenuli ka BiH, Srbiji, Crnoj Gori, Bugarskoj i drugim zemljama.\nObjava Kamiondžije se vraćaju kući, sanitarni inspektori pregledaju vozila i vozače pojavila se prvi puta na Jajce Online.\nRelated Topics:featuredinspektoriJajce OnlineKamiondžijekućipregledajusanitarnivozilavraćaju


Er Srbija od 16. jula leti za Oslo - Turizmo.rs magazin\nEr Srbija od 16. jula leti za Oslo\nEr Srbija, nacionalna avio-kompanija Republike Srbije uspostaviće 16. jula letove do Osla.\nLetovima četvrtkom i nedeljom do glavnog aerodroma norveške prestonice Oslo Gardermoen, srpska nacionalna avio-kompanija ponovo će uspostaviti liniju na kojoj je do 2008. godine decenijama leteo njen prethodnik JAT. Na taj način, Er Srbija će omogućiti još bolju povezanost regiona sa Skandinavijom, uz pogodne konekcije iz Osla preko Beograda do Sarajeva, Tivta, Podgorice, Skoplja, Bukurešta, Sofije, Soluna i drugih destinacija u mreži srpske kompanije.\nIstovremeno, Er Srbija će u odnosu na ranije planove dodatno intenzivirati saobraćaj prema Italiji i Nemačkoj. Između Beograda i Milana, kao i Beograda i Diseldorfa, srpska nacionalna avio-kompanija sada će povećati broj letova i saobraćaće sedam puta nedeljno. Uz nedavnu najavu povećanja nedeljne frekvencije ka Berlinu i Frankfurtu, Er Srbija će tokom špica sezone predstavljati glavnu sponu između regiona i Nemačke sa čak 31 direktnim letom nedeljno iz Beograda.\n“Izuzetno nas raduje što ćemo u našu mrežu uvrstiti još jedan od glavnih evropskih aerodroma i tako obezbediti povezanost sa Beogradom i preko Beograda ka širem regionu jugoistočne Evrope. Nastavljamo da se i u ovim izmenjenim uslovima poslovanja prilagođavamo potražnji na tržištu i potrebama naših putnika. Kao lider u regionu, naša je obaveza da predvodimo oporavak avio-saobraćaja, posle svih izazova koji su ga zadesili,” rekao je Dankan Nejsmit, generalni direktor Er Srbije.\nLetovi između Osla i Beograda omogućiće građanima Norveške poreklom iz Srbije i drugih zemalja regiona da budu bolje povezani sa svojim porodicama i prijateljima koji žive na Balkanu. Istovremeno, očekuje se da ovi letovi doprinesu jačanju turističkih i poslovnih veza regiona i Skandinavije. Kada je reč o letovima do Milana, Er Srbija ostaje posvećena italijanskom tržištu na kome uspešno posluje još od ranih 1950-tih godina. Pri tome će biti zadržana popularna kombinacija jutarnjih i večernjih letova, pogodnih i za poslovna i za turistička putovanja\nvesti i korisne informacijeavio karte er srbija avio karte er srbija beograd oslo\nOtvorena letnja sezona na Kopaoniku 2020


Otvoren vetropark Čibuk 1 - Vetropark doprinosi energetskoj bezbednosti i stabilnosti - GRENEF\nOtvoren vetropark Čibuk 1 – Vetropark doprinosi energetskoj bezbednosti i stabilnosti\n„Ova vetroelektarna nije najveća samo u regionu i Srbiji već predstavlja najveći objekat koji Srbija pušta na mrežu od 1991. godine, od projekata Kostolac 2 i Hidroelektrane Pirot“, rekao je Antić.\nMinistar Antić sa predsednikom Vučićem na otvaranju najveceg vetroparka u Srbiji i regionu Zapadnog Balkana\n„Trafo-stanica će dati značajan doprinos u ukupnim naponskim prilikama u Srbiji, smanjenju gubitaka, a time i ogroman energetski značaj“, rekao je Antić i podsetio da je poslednju ovakvu trafo-stanicu u rad pustio predsednik Srbije 2015. godine u Beogradu – „Beograd 20“.\n„Mi ćemo da se razvijamo u svim segmentima, naravno i u energetici, uvažavajući naše resurse i naše nacionalne interese pre svega, ali sa druge strane, dajući svoj doprinos u borbi protiv klimatskih promena“, kazao je Antić.\nRENEXPO® BiH uvodi nove trendove u energetskoj efikasnosti\nSedamdeset godina iskustva i 20 godina na tržištu Srbije\nSuperiorna u svemu! Bosch toplotna pumpa vazduh/voda nudi idealno rešenje …\nNa teritoriji Vojvodine prošle godine je prodato 12.000 posebnih delova …


Švicarska ulaže 11 miliona KM u poboljšanje rada lokalne uprave | Starmo\nNaslovnica BiH Švicarska ulaže 11 miliona KM u poboljšanje rada lokalne uprave\nŠvicarska ulaže 11 miliona KM u poboljšanje rada lokalne uprave\nSarajevo — Vlada Švicarske investira dodatnih 11 miliona KM u poboljšanje rada lokalne uprave i pružanje javnih usluga u BiH, nadovezujući se na podršku praksi dobrog lokalnog upravljanja.\nVlada Švicarske je 1. aprila 2021. godine potpisala Ugovor s Razvojnim programom Ujedinjenih nacija u Bosni i Hercegovini (UNDP BiH) za finansiranje druge faze Projekta općinskog okolišnog upravljanje (MEG II), koji će biti implementiran naredne četiri godine u BiH.\nNa već investiranih 22 miliona KM koje je Švicarska od 2016. godine investirala u prvu fazu MEG projekta, u planu je investiranje dodatnih 11 miliona KM. Ukupna vrijednost MEG II projekta je skoro 23 miliona KM i uključuje očekivane finansijske doprinose od strane Europske unije (kroz IPA II sredstva), Vlade Kraljevine Švedske i partnerskih jedinica lokalne samouprave – saopćeno je iz UNDP-a.\nUNDP BiH će, u saradnji s tridesetak jedinica lokalne samouprave, koje će biti odabrane putem nadolazećeg javnog poziva, biti zadužen za implementaciju MEG II projekta.\nBarbara Dätwyler Scheuer, direktorica za saradnju, ističe da je „MEG jedan od vodećih projekata koje Vlada Švicarske podržava u BiH“.\nKaže da u svojoj prvoj fazi MEG projekat ne samo da je poboljšao kvalitet života za više od 800 hiljada stanovnika u 18 jedinica lokalne samouprave, nego je i promijenio način razmišljanja.\nPo njenim riječima, veliki broj gradonačelnika i načelnika se već raspitivao kod UNDP-a o uključivanju u projekat.\n– MEG projekat se nastavlja kroz svoju drugu fazu (MEG II) i mnoge druge jedinice lokalne samouprave će biti u mogućnosti da nam se pridruže – kazala je Barbara Dätwyler Scheuer.\nMEG II će nastaviti da sarađuje sa svojim partnerskim jedinicama lokalne samouprave na primjeni Okvira dobrog lokalnog upravljanja, te na provedbi pristupa zasnovanog na izvedbi, sa jasnim mjerilima i ciljevima koji će pratiti i mjeriti napredak. Fokus će biti stavljen na omogućavanje pružanja pravične, efektivne i efikasne javne usluge za sve građane, naročito u oblasti vodosnabdjevanja i upravljanja otpadnim vodama – saopćeno je iz UNDP-a.


Sednica je organizovana u saradnji sa Savetom za rodnu ravnopravnost, a uz podršku Kancelarije UN Women Srbija i Ministarstva za ljudksa i manjinska prava.\nNa početku sednice prisutne su pozdravile predsednica Odbora za ravnopravnost polova, Gordana Paunović-Milosavljević, Snežana Lakićević, predsednica Saveta za rodnu ravnopravnost i Sanja Jašarević-Kužić, pomoćnica Ministra za ljudska i manjinska prava.\nPredsednica Odbora Gordana Paunović-Milosavljević istakla je dobru saradnju Odbora i Saveta za rodnu ravnopravnost, Uprave za rodnu ravnopravnost i Kancelarije UN-a. Konvencija o eliminaciji svih oblika diskriminacije žena jedna je od sedam temeljnih konvencija UN-a i najvažniji dokument o zaštiti njihovih prava, a Izveštaj o njenoj primeni pokazuje stanje i položaj žena u zemljama potpisnicama, dodala je predsednica Odbora. Srbija je 2007. godine podnela Inicijalni izveštaj Komitetu UN-a za ukidanje svih oblika diskriminacije žena, koji je dao preporuke za dalju implementaciju Konvencije, o čemu govori i Objedinjeni II i III periodični izveštaj.\nAsja Verbanova, direktorka Kancelarije UN Women Srbija istakla je u svom obraćanju da je 2009.godine proslavljena tridesetogodišnjica usvajanja Konvecnije, kao najvažnije međunarodne obaveze o zaštiti prava žena u svetu. Ona je dodala da danas razgovaramo o onome šta je urađeno u periodu od 4 godine, kakav je napredak načinila Srbija prema preporukama i o mehanizmima izveštavanja.\nVioleta Nojbauer, članica CEDAW Komiteta i ekspertkinja UN-a predstavila je članovima Odbora sadržaj Konvencije i proces izveštavanja zemalja potpisnica, sa posebnim osvrtom na ulogu koju imaju nacionalni parlamenti u tom procesu. Ona je navela da uloga nacionalnih parlamenata nije samo u nadzoru izvršne vlasti u implementaciji Konvencije i preporukama Komiteta, već u aktivnom učešću narodnih poslanika u procesima donošenja nacionalnih propisa, politika i budžeta koji sadrže osnovne principe Koncencije. Ona je pozdravila uključivanje nacionalnih parlamenata u donošenje izveštaja o eliminaciji diskriminacije žena.\nDragana Petrović sekretarka Saveta za rodnu ravnopravnost i Svetlana Đorđević iz Ministarstva za ljudska i manjinska prava predstavile su preporuke CEDAW Komiteta i Objedinjeni II i III periodični izveštaj.\nCEDAW Komitet dao je 2007.godine preporuke Srbiji, koja je podnela Inicijalni izveštaj za period od 1992.godine do 2007.godine. Komitet je ocenio da je situacija u Srbiji dobra i uravnotežena, da postoji dobra volja i namera države za spovođenjem principa Konvencije o eliminaciji svih oblika diskriminacije žena, pozdravio je ratifikovanje Konvencije i veće angažovanje žena narodnih poslanika u Narodnoj skupštini. Komitet je sagledao i slabosti i preporučio primenu odredaba Konvencije, poštovanje rodne ravnopravnosti, donošenje zakona o ravnopravnosti polova i nacionalne strategije za poboljšanje položaja žena, podizanje svesti i promenu patrijarhalnog sistema vrednosti, uz izraženu posebnu zabrinutost za položaj Romkinja i ostalih marginalizovanih grupa, kao i žrtava rata. Preporučeno je poboljšanje obrazovnih programa i omogućavanje potpunog pristupa obrazovanju, zdravstvenim uslugama, tržištu rada, eliminisanje svih oblika nasilja nad ženama, borba protiv trgovine ljudima, kao i saradnja sa NVO sektorom.\nObjedinjeni II i III periodični izveštaj obuhvata period od 2007.godine do 2009.godine i sastoji se od informacija o primeni članova Konvencije, statističkih podataka i izveštaja o položaju žena na Kosovu i Metohiji. Urađen je u saradnji Vlade Republike Srbije i nevladinog sektora. Izveštajem je obuhvaćena zakonodavna aktivnost, reuzltati kampanje na podizanju svesti o značaju rodne ravnopravnosti i borbe protiv diskriminacije, mere za obezbeđivanje razvoja i napretka žena i donošenje Nacionalne strategije za poboljšanje položaja žena i unapređivanje rodne ravnopravnosti.\nU nastavku rada, članovi Odbora diskutovali su o izveštaju, ali i trenutnoj situaciji u Srbiji po pitanju položaja žena i poštovanja rodne ravnopravnosti. Razmenjena su mišljenja o načinu izveštavanja i određivanju nosilaca tog posla u okviru izvršne vlasti. Diskutovalo se i o podeljenosti nevladinog sektora u pogledu učešća u izveštavanju. U diskusiji su pored članova Odbora učestvovali predstavnici nevladinog sektora, ministarstava Vlade Republike Srbije, članovi Saveta za rodnu ravnopravnost, kao i poverenica za zaštitu ravnopravnosti Nevena Petrušić.


Beba polarne medvedice dobila ime | Dunav.at\nPored porodičnog programa ogranizovane su igre za decu kao i klimatski test „Šta je bolje za polarne medvede?“ – domaća jabuka ili egzotični mango, vožnja tramvajem ili kolima? Takođe, posetioci će moći da vide „GPS-transmiter“ pomoću kojeg Međunarodna organizacija za zaštitu polarnih medveda (PBI) u saradnji sa zoološkim vrtom Šenbrun istražuje kretanje polarnih medveda. Prema nekim procenama, na Severnom polu živi oko 20 hiljada jedinki.\nUkupno gledano u Austriji oko miliona tona hrane godišnje biva bačeno, od čega je za polovinu zbog neodgovornog ponašanja domaćinstava. “Najveći dio rasipanja hranom...


U samoubilačkom napadu u Sri Lanki 9 poginulih\nNajmanje devet osoba je ubijeno, a četrdesetak ranjeno u samoubilačkom napadu na sjeveru Sri Lanke, izjavio je policijski glasnogovornik.Samoubojica je aktivirao eksploziv koji se nalazio na njegovom motociklu ispred policijske stanice u mjestu Vavuniya. Devet osoba je ubijeno na mjestu, dok je četrdesetak osoba ranjeno, među kojim i nekoliko učenika.Napadi su učestali posljednjih tjedana na Šri Lanki. Vlasti optužuju Tamilske tigrove, hinduse, koji se bore za nezavisnost sjevernog i sjeveroistočnog dijela zemlje. Sedamdeset i pet posto teritorija naseljavaju cejlonski budisti. Za tri decenije ubijeno je između 60.000 i 70.000 ljudi.


Podrška za "Apel za spas Hipodroma"\nInicijativa „Ne davimo Beograd“ podržava borbu građana okupljenih oko udurženja „Hipodrom u (Beo)gradu – HUG” u želji da sačuvaju konjički sport u Beogradu. Ovaj sportski objekat je prvi put u svojoj istoriji dugoj 104 godine u opasnosti da u celosti bude uništen, prekine sa radom i nestane. Ovakvu situaciju prouzrokavalo je loše upravljanje JP „Hipodrom“, kojim rukovodi gradska vlast. JP „Hipodrom“ je nažalost samo još jedan od primera namernog lošeg upravljanja javnim dobrom, sa ciljem da se vrednost njegove imovine umanji, a zatim budzašto proda. Gradsku vlast ne dotiču želje građana, većsamo zarada njima bliskih investitora koju ostvarajuju na uštrb javnog interesa.\nInicijativa „Ne davimo Beograd“ se skoro četiri godine bori za očuvanje javnih zajedničkih dobara i širenje i jačanje javnih usluga, kao i da se građani pitaju o svim važnim temama u svojoj zajednici. Zato, podržavamo ovu pravednu borbu za očuvanje konjičkog sporta kao javnog dobra i konkretnu platformu udruženja „Hipodrom u (Beo)gradu“ – HUG, za njegov dalji razvoj.\nUpravljanje JP „Hipodrom“, i svim drugim javnim preduzećima u Beogradu, unaprediće se jedino ako se u odlučivanje o njihovoj politici neposredno uključe i udruženja koja okupljaju zainteresovane građane, sa znanjem i iskustvom dobrog poslovanja, i koja deluju u interesu korisnika i šire javnosti. Za nas su udruženja poput „Hipodrom u (Beo)gradu – HUG” dragocen resurs za efektivnije lociranje problema i nalaženje rešenja. Računamo na njih i na sve druge aktivne građane kao na najvažniji oslonac demokratizacije rada javnog sektora u Beogradu.\nPozivamo vas da pogledate naš program za upravljanje javnim preduzećima.


Sindikat: Radnici PKB u strahu da se ne desi novi PKB Bečej | N1 Srbija\nSindikat: Radnici PKB u strahu da se ne desi novi PKB Bečej\n27.07.2018. |14.45 |\nRadnici PKB korporacije se ne raduju prodaji kompanije već strahuju da se ne dogodi novi PKB Bečej koji je uništen za kratko vreme, rekao je predsednik Samostalnog sindikata PKB Milisav Đorđević.\nPrema preporukama iz programa mera novog aranžmana "čuvarkuća" koji je Srbija sklopila sa Međunarodnim monetarnim fondom (MMF) PKB će biti prodat na tenderu koji je trebalo da se raspiše do kraja ovog meseca, ali će, kako je nagovešteno predstavnicima sindikata u Ministarstvu privrede, "zbog obimne dokumentacije rok biti pomeren na 15. avgust".\n"Sindikat je podržavao predlog stručnjaka koji su predlagali da se nađe strateški partner ili PKB pretvori u ogledno dobro i da ostane u državnom vlasništvu", rekao je Đorđević.\nĐorđević je rekao da imanje PKB poslednjih meseci obilaze kineske i arapske delegacije.\nIstakao je da "državi nije stalo da sačuva tu poljoprivrednu korporaciju i nema razumevanja za predloge stručnjaka".\n"PKB će se prodavati kao imovina u koju spada oko 17.000 hektara poljoprivrednog zemljišta, oko 70 kilometara kanalske mreže za navodnjavanje, oko 17.000 grla stoke, i drugu nepokretnu imovinu i mehanizaciju, a prema ranijim procenama vrednost firme je bila oko 300 miliona evra", rekao je Đorđević.\nDodao je da će se iz PKB korporacije izdvojiti i iz prodaje isključiti posebna firma koja će preuzeti vlasništvo nad oko 5.000 hektara građevinskog zemljišta, nekoliko vodovoda koje je PKB izgradio, fudbalskim klubom i još nekom imovinom, kao i vođenje sudskih sporova kojih ima mnogo, jer kompanija posluje 70 godina.\nSrbija od MMF-a dobila "čuvarkuću", na šta smo se obavezali (VIDEO)\nOn je istakao da su dugovi PKB-a, koji su krajem 2017. godine iznosili oko 80 miliona evra, posledica i nebrige države jer je vođena takva ekonomska politika koja je oštetila preduzeće za više od 30 miliona evra.\n"Nismo dobijali premije za mleko, na premijama po grlu stoke izgubili smo preko 2,7 milijardi dinara, nije nam plaćeno više desetina hektara zemlje koje je država uzela za gradnju Ostružničkog mosta", rekao je Đorđević.\nDodao je da bi ti dugovi mogli da se izmire prodajom građevinskog zemljišta u blizini Pupinovog mosta gde su "paprene cene" i da se tako sačuva PKB "kao poljoprivredni dragulj Srbije koji uz strateškog partnera može da donosi veliki profit".\nOn je rekao da ne zna kolika je vrednost imovine PKB-a prema poslednjoj proceni koja je skoro urađena.\nĐorđević je istakao da je sindikatu, kada ne može da se izbori za bolje rešenje od prodaje, sada najvažnije da radnici nastave posao kod novog poslodavca.\nPKB korporacija, prema njegovim rečima, ima oko 1.700 radnika i svi će, kako je obećano u Ministarstvu privrede, dobiti otpremnine, a zatim će oni koji hoće, jer ima i onih koji su ispunili uslov za penziju, nastaviti posao kod novog poslodavca.\nU Ministarstvu privrede su, prema njegovim rečima, obećali da otpremnine za radnike ne mogu biti manje od 450 evra po godini staža.\n"Borićemo se da otpremnine budu veće, a isplatiće se iz prodajne cene", rekao je predsednik sindikata i dodao da će jedan od uslova tendera verovatno biti da se novi poslodavac obavezuje da tri godine nastavi istu delatnost i ne otpušta radnike.\nProstran: Apsolutno protiv prodaje\nStručnjak za poljoprivredu Milan Prostran istakao je da je "apsolutno protiv prodaje PKB i smatra da ga posebnom odlukom treba proglasiti za dobro od nacionalnog značaja".\n"Profesor Ekonomskog fakulteta u Beogradu Ljubodrag Savić, još neki stručnjaci i ja smo predlagali da se ta firma proglasi oglednim dobrom gde će studenti Poljoprivrednog fakulteta imati nastavu, kao i u Americi", rekao je Prostran.\nOn je, kako je rekao, posetio ogledno poljoprivredno dobro 140 kilometara od Vašingtona koje je u vlasništvu američkog Ministarstva poljoprivrede.\n"Ako Amerikanci mogu da imaju u državnom vlasništvu ogledno dobro zašto ne bi mogla i Srbija", rekao je Prostran.\nOcenio je da će budući vlasnik PKB korporacije verovatno zatvoriti i institut Agroekonomik koji je napravio PKB i koji je radio na razvijanju novih sorti.\n"Ne verujem da će kupac zadržati i stočni fond, jer je stočarstvo specifična grana koja ne donosi veliki profit, a neophodna je zbog proizvodnje organskog đubriva koje je ta korporacija koristila za svoja imanja, a posebno gde se tim zalivnim sistemom zemlja ispira", pojasnio je Prostran.\nBudućeg vlasnika će, prema njegovim rečima, pre svega interesovati cena zemljišta koja raste, jer se Beograd širi na tu stranu pa je svetskim trgovinskim lancima već prodato nekoliko hektara po ceni od 700.000 do milion evra po hektaru.\n"Ne mogu da razumem da ova vlast, koja je raniju privatizaciju proglašavala lopovskom i hohštaplerskom, prihvatila taj predlog MMF-a", rekao je Prostran.\nIstakao je da za PKB "treba angažovati dobar menadžment i odustati od prodaje".\nPKB Samostalni sindikat Srbije Milan Prostran MMF\nJedino što može da spasi te radnike je ako bude izbora posle nove godine. Onda će prolongirati ta otpuštanja tamo negde za maj-jun 2019. ali onda će sigurno sve da ih otpuste. Ova vlada redom zatvara sve državne firme jer nije sposobna da ih proda a tek nema pojma kako da ih digne da posluju pozitivno. Ono što bi radnici trebali da spreče je ovo što će iz firme da uzmu sve što je vredno pre nego što je gurnu u propast. Prodajom te imovine PKB bi mogao da obnovi svoje poslovanje a kad mu i to oduzmu onda je sigurno osuđen na propast. Ako ga kupi neki tipa onog Slovaka u Goši onda će možda ti koji ostanu da rade 2-3 godine i onda će kao i Goša u istoriju.\nNece!!moze samo gore😎


Izvršena verifikacija mjerila iz zakonskog mjeriteljstva u FDS d.o.o. – Verlab\nIzvršena verifikacija mjerila iz zakonskog mjeriteljstva u FDS d.o.o.\nMjeriteljska laboratorija, imenovana od strane Instituta za mjeriteljstvo BiH, za pružanje usluga ispitivanja i verifikacije etalona i mjerila u zdravstvu u oblasti medicinskih instrumenata sa funkcijom mjerenja u Bosni i Hercegovini, izvršila je postupak verifikacije u FDS d.o.o.\nOvim je FDS d.o.o. ispunila zakonsku obavezu verifikacije svojih mjerila za 2021. godinu, te time pokazala da pored što ispunjava zakonske obaveze, brine i o sigurnosti, tačnosti i pouzdanosti svojih mjerila, a samim tim i dijagnoze i tretmana svojih pacijenata.


Srbija – nikad jači u novi napad na zlato - Izazov\nSrbija – nikad jači u novi napad na zlato\nRadio-televizija Srbije 15. avgusta 2019. 17:07\nSa vatrom u srcu, mirom u glavi i verom u sebe Saša Đorđević će povesti "orlove" put Azije.\nKako je u dva zvanična obraćanja tokom priprema rekao selektor, cilj na planetarnom prvenstvu, na kojem će se prvi put naći 32 tima, je medalja. Nije govorio o boji, ali se u javnosti neretko spominje napad na zlato, pogotovo što će u timu biti NBA superstar Nikola Jokić, dok na drugoj strani u timu Amerike, koja je poslovično prvi favorit na svetskim prvenstvima i olimpijksim igrama, neće biti najvećih zvezdi.\nPored Jokića, na raspolaganju selektoru stavili su se i ostali NBA igrači, ali i zvezde evropske košarke. Kalinić i Nedović su precrtani za ovu akciju, ali sastav koji će Đorđević povesti na turnir uliva nadu da je najbolji mogući plasman moguć.\nSrbija je aktuelni evropski, svetski i olimpijski šampion, te sa razlogom ima ulogu jednog glavnih favorita na Mundijalu. Kao pravni naslednik Jugoslavije uz najvećeg rivala SAD i Sovjetski Savez tj. kasnije Rusiju, najuspešnija je košarkaška zemlja na svetu. Više o istorijatu učešća naše reprezentacije čitajte u rubrici Istorijat na našem specijalizovanom podsajtu "Kina 2019".\nOvako to izgleda po pozicijama, ukupno 14 igrača od kojih će 12 nastupiti u Kini.\nMiloš Teodosić – Kapiten i jedan od zaštitnih znakova srpske reprezentacije iza sebe ima ne baš sjajnu sezonu. Nakon prve godine u Klipersima, u kojoj je najavljivao da bi mogao da da ima veću ulogu u drugoj, to se ipak nije dogodilo. Naprotiv. Igrao je još manje (svega 15 nastupa i prosek od 3,2 poena i 2,1 asistencije), da bi u februaru dobio otkaz. Iako je bilo očekivano da se nakon toga priključi nekom od evropskih timova (spominjali se Efes i Crvena zvezda), Teo je ipak odlučio da do kraja sezone ne igra, već da se potpuno oporavi i individualno radi do početka priprema, ali i posveti prinovi. Koliko je ta odluka bila dobra, videćemo u septembru. Nema sumnje je to da će za Tea (ukoliko uspe da se oporavi od nedavno obnovljene povrede stopala) sigurno biti mesta među 12 igrača koji će napasti zlato i Amerikance, a doprinos od kapitena i nesumnjivo vođe ovog tima treba pre svega očekivati u napadu i kreaciji istog.\nVasilije Micić – Sezona iz snova za Vasu. Doživeo je potpunu igračku afirmaciju, bio jedan od lidera i najboljih igrača Efesa, sa kojim je došao do fajnal-fora i finala Evrolige, koje je ipak izgubio. Na terenu je tokom sezone delovao sve bolje, bio zapažen i kao poenter (12,4 poena u EL) i kao dirigent odnosno asistent (5,5 asistencija u EL) i čini se konačno ispunio očekivanja još kada se pojavio na velikoj sceni kao supertalentovani plejmejker. Bio je deo nacionalnog tima koji je osvojio srebro na Evrobasketu 2017, ali će svakako u Kini imati mnogo veću ulogu. Bez dileme veliko "pojačanje" za reprezentaciju.\nStefan Jović – Nišlija je sa minhenskim Bajernom ove godine, pored apsolutne dominacije u Nemačkoj, imao je relativno uspešnu evroligašku kampanju (skor 14-16), ali je ponovo imao problema sa povredama, istina ne ozbiljnijim. Odigrao je 23 meča i prosečno beležio 8,3 poena i 4,6 asistencija. Bio je mozak tima, igrao sa puno samopouzdanja i čini se dodatno sebe profilisao kao sigurnog dodavača i odličnog odbrambenog igrača, što će mu biti prevashodna uloga i u ekipi Saleta Đorđevića, gde skoro da ima zagarantovano mesto, pogotovo nakon odličnog izdanja na Evrobasketu 2017.\nBogdan Bogdanović – Najbolji igrač Srbije na poslednjem velikom takmičenju i član najbolje petorke Evrobasketa u Turskoj. Uvek odan nacionalnom timu, što je pokazao igravši i u nekim mečevima kvalifikacija, gde se protiv Estonije i povredio, a zbog čega je propustio početak NBA sezone. Kada se vratio bio je bolji nego prethodne sezone, poboljšao maltene sve brojke (14 poena po meču, 3.5 skokova i 3.8 asistencija), uz znatno veću slobodu u igri Sakramenta i većem broju šuteva koje je uzimao. Uočljivo je da je puno radio na svom telu i da je snažniji i fizički spremniji neko ranije. Kako je izjavio na promociji novog dresa, gde je imao ulogu manekena, oseća se dobro i veoma motivisano da sa drugovima iz repreznetacije i ovog leta napravi nešto veliko.\nMarko Gudurić – Sezona sazrevanja i potpune evropske afirmacije za momka iz Priboja, koji će od jeseni igrati u NBA ligi (potpisao dvogodišnj ugovor sa Memfisom). U timu Željka Obradovića dobio je ove sezone još veću ulogu, značajno popravio igru u oba pravca i vidljivo unapredio svoje telo. Brojke iz Evrolige možda i ne pokazuju najbolje njegov evidentan igrački napredak (9,4 poena po meču uz prosečno dve asistencije i dva skoka), ali selektora Đorđevića može da raduju dobri procenti šuta (63% iz igre i skoro 50% za tri), ali i mnogo veća odgovornost, staloženost, promišljenost. Bio je deo srebrne ekipe iz Turske, tada dobivši šansu usled brojnih povreda i otkaza, ali će mu upravo to iskustvo sasvim izvesno pomoći da se ovog leta bori za mesto u timu, i na njegovu igru u Kini utiče.\nDragan Milosavljević – Jedan od ljubimaca selektora Đorđevića. Naravno, razlog je njegova borbenost i sjajna radna etika. Bio je deo tima na prvenstvima Starog kontinenta 2015. i 2017. godine, a odigrao je i značajnu ulogu u kvalfikacijima za Mundijal. Tu je dodatno učvrstio svoju poziciju u timu i u očima selektora, koji je u nekoliko navrata javno hvalio Gagija. Ćutljivi a srčani Kruševljanin imao je solidnu sezonu u Unikahi, prosečno je u Endesa ligi i Evrokupu ubacivao šest poena, uz 2-3 skoka. Međutim, poput uloge u timu Srbije, njegov primarni doprinos i u igri tima iz Malage nije baš najjasnije vidljiv kroz statistiku, već se prevashodno ogleda kroz energiju koju daje na parketu.\nVladimir Lučić – Posle izuzetnog nastupa u dresu reprezentacije na EP u Turskoj 2017, njegovo mesto u timu se praktično ne dovodi u pitanje. Još jedna vrlo dobra sezona u dresu Bajerna, gde je bio jedan od najbitnijih šrafova za igru tima Dejana Radonjića, i davao doprinos gotovo u svim statističkim kategorijama (treći strelac, treći skakač, peti asistent i najbolji kradnjivac lopti Bavaraca u Evroligi). Čovek koji je na već pomenutom Evrobasketu 2017. davao posebnu energiju na terenu i često bio igrač preokreta, ili bar pokretač. Samo da ga njegov najveći protivnik kroz karijeru, povrede, zaobiđu ovog leta i za srce na terenu ne moramo da brinemo.\nNemanja Bjelica – Najbolja sezona u NBA do sada je iza Belog, koji je u "srpskom" Sakramentu konačno pronašao sebe, ali i dobio pravu priliku da pokaže šta zna u najjačoj ligi. On ju je fenomenalno iskoristio, bio jedan od najboljih igrača Kingsa i u većem delu startni krilni centar tima iz Kalifornije. Polivalentan, ili što bi neki rekli zna i radi sve na terenu – skače, dodaje, krade, ubacuje, zaustavlja. Dodatno je unapredio šut spolja, a i pored "nabačenih" mišića tokom svog boravka u Americi, zadržao je i pokretljivost i osećaj za prostor i asistencije. Deset poena, šest skoka i dve asistencije po meču beležio je u sezoni u kojoj je Kingsima zamalo izmakao plej-of. Veran i odan vojnik reprezentacije, koji se uvek odazivao kada ga povrede nisu sprečavale. Međutim, poslednji put je, pored nastupa u jednom od kvalfikacionih prozora, u dresu Srbije nastupao na velikom takmičenju 2015. godine, kada su "orlovi" na Evrobasketu zauzeli četvrto mesto, dok se još uvek pamte njegove partije na prethodnom SP i spektakularnom pohodu do srebra. Sada je zdrav i spreman da sa svojom generacijom, u gotovo najjačem sastavu, krene u napad na Amere i svetsko zlato.\nMarko Simonović – Najstariji igrač ovog tima. Tridesetrogodišnjak koji već desetak godina igra na najvišem evropskom nivou i jedini koji je odigrao svih 12 mečeva u kvalfikacijama za ovo prvenstvo. Za njim je solidna sezona u Zenitu kada se podvuče crta, iako je bila praćena brojnim usponima i padovima, ali je najbolje partije prikazao upravo na kraju, kada je bilo i najpotrebnije, mada su mu procenti šuta za tri, što je je jedan od njegovih zaštitnih znakova, bio niži nego što nas je navikao (30% u Evrokupu, ali je u VTB ligi bio na skoro 45%, uz prosečnih deset ubačenih poena). Vrlo bitan sa dobru atmosferu u nacionalnom timu.\nStefan Birčević – Igrač kojeg je Muta Nikolić, jedan od Saletovih pomoćnika, otkrio i praktično gurnuo u tim prethodnom šampionatu planete, uz Štimca je praktično bio talija u prethodnih pet godina. Zapravo, kada god je bio u sastavu Srbija je osvajala srebrnu medalju (2014, 2016 i 2017). Zahvalan igrač, koji svojim širenjem u napadu i prilično dobrim šutem za tri daje dobru opciju i selektoru i saigračima. Prethodnu sezonu proveo je u nemačkom prvoligašu Bonu, gde je imao ne baš sjajne brojke – prosek od sedam poena i 3.5 skokova, uz svega 37% u šutu za tri. Ali, on je jedan od igrača koji za reprezentaciju uvek igra mnogo bolje nego za klub…\nNikola Jokić – Šta reći i napisati o Nikoli Jokiću a da već to nije urađeno tokom spektakularne, fenomenalne i gotovo nestvarne sezone koju je imao u dresu Denvera. Možda je dovoljno reći da je Nikola i zvanično najbolji centar planete za sezonu 2018/19, pošto je izabran u prvu petorku NBA lige, a uz to bio je i legitimni kandidat za MVP-a i učesnik Ol-Star meča. Na svojim leđima nosio je Nagetse cele sezone, a zaustavljeni su tek u sedmom meču polufinala Zapada od Portlanda. Statistički podaci su mu tek čudesni, pošto gotovo da možemo da govorimo o tripl-dablu u proseku! 20 poena, 11 skokova i skoro 7.5 asistencija u regularnom delu, a onda još bolje u plej-ofu – 25 poena, 13 skokova i 8.5 asistencija. Uz najkorisnijeg i najdominantnijeg igrača NBA Janisa Adetokumba, Jokić će sigurno biti najveća zvezda na Mundijalu u Kini, gde će Srbija sa njim u timu biti jedan od najvećih favorita da se suprostavi Amerikancima na putu do "rezervisanog" zlata. Podsećanja radi, Jokić je već igrao protiv Amera u dresu državnog tima i to dva puta u Riju. Prvi put je bio najbolji igrač na terenu u tesnoj pobedi SAD-a u grupi, a onda i u finalu koje je velikom razlikom pripalu timu sačinjenom od NBA zvezda. Sa Jokićem iz protekle sezone, možemo se nadati da će mu treća biti sreća.\nNikola Milutinov – Bio je najbolji igrač Olimpijakosa u ne baš uspešnoj sezoni. Sazreo je igrački i napravio evidentan napredak, kako u tehnici tako i na svom telu. Jak je, skočan ali i prilično pokretan, i kao takav jedan od najboljih ako ne i najbolji centar Evrolige u sezoni za nama. Prosečno je u elitnom takmičenju beležio 12 poena i 8 skokova, uz odličan procenat šuta iz igre od blizu 70%. Od 2015. godine i debija na EP u Nemačkoj i Francuskoj nije oblačio dres reprezentacije, ali će u ovogodišnjoj akciji sasvim izvesno imati zanačajnu ulogu i uz Jokića biti najbitniji igrač pod košem.\nBoban Marjanović – I pored trejda u Filadelfiju, dobroćudni div i pravi šoumen imao je solidnu sezonu u NBA ligi, sa nekoliko dominantnih partija sa klupe. Na kraju sezone, u kojoj je beležio 7.3 poena, 4.6 skokova i jednu asistenciju, trejdovan je u Dalas, gde bi ponovo trbao da ima ulogu rezervnog centra. Čovek je koji je još 2011. godine debitovao za reprezentaciju, a bio je i deo tima koji je u Turskoj 2017. godine stigao finala Evrobasketa i srebra. Ne treba očekivati da bude prva opcija selektora Đorđevića, ali ga ipak treba računati kao nekog ko može ponuditi drugačije "usluge" od Jokića i Milutinova, različitost u igri i opciju kada treba napastiti i izenanditi proitivnika, pogotovo onog sa manjim brojem centimetara i kilograma u reketu.\nMiroslav Raduljica – Već druga sezona u Kini, što jeste malo van one najozbljinije svetske košarke (NBA, EL, EK), ali jedan od zaštitnih znakova reperezntacije poslednjih godina. Za razliku recimo od Olimpijskih igara u Riju, gde je bio u srebrnom timu, ima znatno manje kilograma i pokretniji je, što uz njegove poznate kvalitete može biti i nova opcija, pre svega u napadu. Brojke iz kineske lige kažu da je "našpanovan" na dabl-dabl (23.5 poena i skoro 10 skokova po meču), te bi bilo dobro da taj trend bar delimično prenese i u nacionalni tim.\nZvezda kroz „zelenu šumu“ traži put za izlazak iz krize\nSećanje na Marka Ivkovića: Delije i Gate 7 obeležile sećanje na tragično stradalog…\nGasol dobio otkaz u Portlandu\nGospodine Obradoviću, da li vas igrači miniraju? U teškim trenucima shvatiš neke…\nObradović promenio stil: Izvinjavam se, mogu li da zamolim da malo igrate odbranu?\nLuka Dončić oduševljava svet: Novi rekordi i još jedan tripl-dabl mladog Slovenca…\nNova magija Dončića, Bobi deset poena\nSećanje na Marka Ivkovića: Delije i Gate 7 obeležile sećanje na…\nTužna godišnjica na Zvezdinom severu: Niko ne zaboravlja Jagodu…\nGospodine Obradoviću, da li vas igrači miniraju? U teškim trenucima…\nObradović promenio stil: Izvinjavam se, mogu li da zamolim da malo…\nLuka Dončić oduševljava svet: Novi rekordi i još jedan tripl-dabl…


Pored stava predsenika Srbije da se zalaže za razraginečenje sa Albancima i predsednika Kosova da je njegova ideja korekcija granice, ovih dana predlog je izneo i predsednik opozicione Srpske radikalne stranke koji se zalaže za razmenu stanovištva i koji je kao primer naveo da bi moglo da dođe do razmene Srba i Albanaca iz Preševa i Štrpca. Međutim za građane ovih mesta nijedan od ovih predloga nije prihvatljiv.\nI pored mnogih razlika između Preševa i Štrpca ova mesta ipak imaju reklo bi se nešto zajedničko. Površina im je skoro ista, a građanima ne pada na pamet da za sada menjaju adresu - žele da ostanu na svojim ognjistima.\nStanovnici Preševa i Štrpca, opština koje se nalaze na krajnjem jugu Srbije i Kosova za Glas Amerike kažu da samo žele da ih političari ostave na miru.\nZa njih je neprihvatljiva bilo kakva razmena, razgraničenje ili korekcija. Posebno su kažu revoltirani zbog nedavnog predloga predsednika Srpske radikalne stranke Vojislava Šešelja da je najbolje rešenje za problem Kosova razmena stanovništva i predložio da Albanci iz Preševa budu preseljeni u Štrpce, a Srbi iz Štrpca u Preševo.\n„Ne dolazi u obzir uopšte. Zato što je ovo naše mesto nemamo gde da idemo, ne dolazi u obzir, nek ostaju oni tamo gde su mi ovde i to je to“, kaže Zija Jašari iz Preševa.\n„Znači ja nemam nameru nigde i nikako ni po koju cenu ne bih napustio župu, ostao bih ovde, jer ipak sam ja čovek u godinama tu mi je sahranjen otac, majka, deda, pradeda, čukundeda, navrdeda i da ne nabrajam sve dalje i ja ću tu da ostanem“, poručuje Bogoljub Jovanović iz Štrpca.\n„Mi nismo ovce koje treba preseliti – toliko“, kaže Štrpčanin Srđan Popović.\nPrvi čovek radikala u Štrpcu Zvonko Mihajlović smatra da njegov partijski šef Vojislav Šešelj nije imao nikakvu lošu nameru i da se verovatno radi o ishitrenoj izjavi.\n„Međutim, ako je ta izjava promišljena i ako je ta izjava u stvari ideja i ako iza te ideje stoji još neko onda je izuzetno opasna i izuzetno štetna. Izjave tog tipa nanose ogromnu štetu srpskom stanovništvu na Kosovu i Metohiji bez obzira što do njihove realizacije, daće Bog, nikada neće doći“, rekao je Mihajlović.\nZa Mihajlovića je svako rešenje Kosova mimo Ustava Srbije i Rezolucije 1244 neprihvatljivo.\nS druge strane predsednik Demokratske partije Albanaca, koji je i bivši predsednik Opštine Preševo, Ragmi Mustafa za Glas Amerike kaže da je razmena stanovništva neizvodljiva i nepotrebna. On smatra da je ideja o razgraničenju ili korekciji granice generalno dobra, ali da je o tome još uvek rano donositi bilo kakve zaključke.\n„Za nas je vrlo bitno što je u dnevni red ušao naš zahtev da preševska dolina bude pripojena Republici Kosovo. To je vrlo bitno, a u pravcu toga šta će biti sa severom Kosova i slično, postoje institucije u Prištini, parlament, predsednik države i Vlada Republike Kosovo i oni će da odluče za teritoriju Republike Kosovo. Mi nećemo uticati na teritorijalni integritet Republike Kosova“,rekao je Mustafa.\nPredsednik Srbije Aleksandar Vučić i predsednik Kosova Hašim Tači sastaće se 7. septembra u Briselu, a jedna od tema bi kako se spekuliše moglo da bude razgraničenje sa Albancima, što je stav predsednika Srbije i korekcija granica što zagovara predsednik Kosova, što bi po njegovim rečima značilo pripajanje Preševa, Medveđe i Bujanovca Kosovu.


Kremlj: Prerano je zaključiti ko stoji iza ubistva ambasadora Karlova – dijalogin.tv\nHome » Cyberspace Dijalogin Politika Svijet TV program Dijalogin Vijesti\nKremlj: Prerano je zaključiti ko stoji iza ubistva ambasadora Karlova\nnovinar Objavljeno 21/12/2016\nKremlj je saopćio u srijedu kako je prerano zaključiti ko stoji iza ubistva ruskog ambasadora Andreja Karlova u Ankari, nakon što je turski ministar vanjskih poslova za ubistvo optužio imama u egzilu Fethullaha Gulena.\n– U ovom slučaju ne vrijedi donositi preuranjene zaključke prije nego što istraga utvrdi , kao što je naš predsjednik rekao, ko stoji iza ubistva ambasadora – izjavio je novinarima portparol Kremlja Dmitrij Peskov.\nU prvoj zvaničnoj optužbi protiv Gulena ministar vanjskih poslova Turske Mevlut Cavusoglu poručio je američkom državnom sekretaru Johnu Kerryju u telefonskom razgovoru u utorak kako Turska vjeruje da je Gulenova grupa FETO umiješana u napad, prenosi AFP.\nGulen, koji živi u Sjedinjenim Državama, i za koga Ankara tvrdi da je orkestrirao pokušaj puča u julu , ranije je objavio saopćenje u kome osuđuje ubistvo kao “teroristički čin” koji ga je ostavio “šokiranim i duboko ožalošćenim”.\nPredsjednik Vladimir Putin prisustvovat će u četvrtak ceremonijama odavanja počasti ubijenom ambasadoru.\nU diplomatskog veterana Karlova pucao je devet puta turski policajac, van dužnosti, Mevlut Mert Altintas na otvaranju izložbe ruskih fotografija u umjetničkoj galeriji u Ankari.\nTijelo ubijenog ambasadora dopremljeno je u utorak u Moskvu nakon što su ruski istražitelji doputovali u Tursku kako bi pomogli u istrazi ubistva.\nUbistvo je zapanjilo Ankaru i Moskvu, koje su se sporile više puta oko sirijskog sukoba i nedavno su počele da bliže sarađuju u evakuacijama iz ratom razorenog Aleppa.\nSindikat ljekara FBiH najavio mogućnost generalnog štrajka


Interni proveravači sistema menadžmenta kvalitetom (sa standardom ISO 9001) - ADQM\nInterni proveravači sistema menadžmenta kvalitetom (sa standardom ISO 9001)\nKurs je namenjen svim zaposlenima u svim tipovima organizacija, koji učestvuju u aktivnostima vezanim za sistem menadžmenta kvalitetom.\nTokom kursa, kroz praktične vežbe simulacije provere, naučićete kako da planirate i sprovodite interne provere u Vašoj organizaciji. Takođe, upoznaćemo Vas sa osnovnim principima internih provera i tehnikama.\nCilj ovog kursa je da se njegovi polaznici, kroz predavanja i kroz simulaciju ocenjivanja osposobe za sprovođenje internih provera. Takođe, razumevanje principa provere i iskustvo u proverama pozitivno će uticati i na implementaciju i razumevanje zahteva standarda ISO 9001:2008.\nPredstavnicima rukovodstva za kvalitet, kao i drugim osobama zaduženim za sistem menadžmenta kvalitetom, ali i ostalim zaposlenima koji će biti uključeni u proces sprovođenja internih provera u organizaciji.\nOvaj dvodnevni kurs je organizovan po principu trening kursa, gde će polaznici kroz predavanja i praktične vežbe steći nova i unaprediti postojeća znanja o internim proverama.\nTrajanje kursa:2 dana\nInterni proveravači sistema menadžmenta bezbednosti informacija (sa standardom ISO/IEC 27001)


Radionica o FATF preporukama, Seul 28 – 31. avgust 2013. godine - Uprava za sprečavanje pranja novca\nPočetna > Aktivnosti > Vesti > Radionica o FATF preporukama, Seul 28 – 31. avgust 2013. godine\nU periodu od 28. do 31. avgusta u Seulu, Republika Koreja, održava se radionica o novim revidiranim FATF preporukama.\nSeminar organizuje Svetska banka, a namenjen je članovima Evroazijske grupe.\nOrganizatori radionice pozvali su Upravu da imenuje jednog predstavnika koji će učesnicima održati predavanje o Nacionalnoj proceni rizika koja je sprovedena u Republici Srbiji. Predavanje će obuhvatiti iskustva u radu na nacionalnoj proceni rizika, načinu na koji su formirane radne grupe kao i o oceni koliko su rezultati nacionalne procene rizika doprineli efikasnosti u borbi protiv pranja novca i finansiranja terorizma.\nEvroazijska grupa (EAG) osnovana je 2004. godine a Republika Srbija ima status posmatrača od 2010. godine. Glavi zadatak EAG je promovisanje FATF preporuka i drugih međunarodnih standarda u oblasti sprečavanja pranja novca i finansiranja terorizma.


UTVRĐITI ODGOVORNOST ZA EKSPLOZIJU U STAMBENOJ ZGRADI U KRČAGOVU - UžiceMedia\nNaslovna Društvo UTVRĐITI ODGOVORNOST ZA EKSPLOZIJU U STAMBENOJ ZGRADI U KRČAGOVU\nUTVRĐITI ODGOVORNOST ZA EKSPLOZIJU U STAMBENOJ ZGRADI U KRČAGOVU\nNakon eksplozije u stambenoj zgradi u Krčagovu, u kojoj je nekoliko osoba povređeno, dva stana potpuno uništena, Osnovno javno tužilaštvo u Užicu je pokrenulo predistražni postupak kako bi se utvrdile okolnosti pod kojima se dogodila eksplozija.\nU eksploziji koja se dogodila u stambenoj zgradi u Krčagovu jedna osoba je zadobila opekotine, a dva stana su potpuno uništena. Pored povređene jedne osobe koja je prebačena u Beograd, jedan broj stanara je zbrinut u užičkoj bolnici. Eksplozija se dogodila u jednom od stanova na drugom spratu u Ulici Miloša Obrenovića broj 3.\nGradonačelnica Užica dr Jelena Raković Radivojević danas je govorila u Krčagovu, podsetivši da je odmah nakon eksplozije u subotu sa saradnicama obišla teren i razgovarala sa stanarima.\n– Saznali smo da su svi stanari, unazad mesec i po dana, prijavljivali da imaju problem, da se u njihovim zgradama koje nisu na gasovodnoj mreži osećao gas. Oni su to prijavljivali nadležnim organima. Odmah je na inicijativu Grada Užica uz saglasnost „Užice gasa“ i Vatrogasne službe doneta odluka da se zaustavi isporuka gasa, tako da su svi koji koriste gas u naselju Krčagovu privremeno ostali bez snabdevanja istim.\nGrad Užice je morao u tom trenutku da obezbedi Kovid bolnici alternativno grejanje, 25 grejnih tela je stiglo u bolnicu, pacijenti nisu bili ugroženi. Takođe, u dva vrtića obezbeđeno je alternativno grejanje, pokrenuli smo stare kotlove na mazut, – kazala je dr Raković Radovojević, dodajući da su svakodnevno u kontaktu sa VMA i da je zdravstveno stanje povređene žene stabilno, te da je najvažnije da je ona, kao i oslatali povređeni dobro.\n– Ovaj incident koji se desio za vikend, više ne sme da se ponovi u Gradu Užicu, bezbednost građana Užica svakog momenta mora biti na pravom nivou i niko od građana Užica ne sme biti ugrožen, – rekla je gradonačelnica, objavljeno je na sajtu Grada Užica.\nGradonačelnica dr Jelena Raković Radivojević u razgovoru sa stanarima u Krčagovu (Foto: Grad Užice)\nDr Raković Radivojević je navela da su inspektori MUP-a izašli na lice mesta, uradili uviđaj i svoj izveštaj su predali tužilaštvu i to je krenulo u dalju proceduru.\n– Pokušavamo da utvrdimo gde je gas mogao da uđe u zgradu. Segmentirali smo mrežu od vrha Dovarja do kasarne u Krčagovu u čijoj se blizini kompletna kanalizacija iz ove tri zgrade upaja u kolektor. Ako je došlo do u ulaska metana u zgradu kroz kanalizaciju morala je da uđe na tom mestu kako bi stigla u zgradu. Metan je detektovan i u ventilaciji i u kanalizaciji, zgrade su nadograđivane treba videti kako je moglo da uđe i u jedno i u drugo,- izjavila je danas užička gradonačelnica.\nOsnovno javno tužilaštvo u Užicu je pokrenulo predistražni postupak kako bi se utvrdile okolnosti pod kojima se dogodila eksplozija u stanu zgrade u užičkom naselju Krčagovo, a čiji uzrok je, najverovatnije, bio prirodni gas, piše kolega Nenad Kovačević u listu Danas.\nMilan Sekulić, direktor „Užice-gasa“, kazao je za Danas da predstavnici tog preduzeća i dalje pokušavaju da lociraju problem na gasovodnoj mreži.\nPrethodni tekstLIČNI STAV: Da li je trebalo rušiti dimnjak „Cvete Dabić“? PRVA FABRIKA U UŽICU ZASLUŽUJE MAKAR SPOMEN-PLOČU\nSledeći tekstU BOLNICAMA U UŽIČKOM KRAJU I dalje veliki broj pacijanata na lečenju


Naslovna/Politika/Ispred Predsjedništva protest, Vučić igra šah\nBEOGRAD – Na Instagram profilu “Budućnostsrbijeav” objavljena je fotografija predsjednika Srbije Aleksandra Vučića i ministra unutrašnjih poslova Nebojše Stefanovića kako danas u Predsjedništvu Srbije igraju šah.\nUz fotografiju je objavljen tekst:\n“U Predsjedništvu kratak odmor pred poslijepodnevne aktivnosti. Srbija hrabrosti i poštenja uvijek pobijeđuje nasilnike”.\nIspred zgrade Predsjedništva Srbije u toku je protest opozicije.\nBeograd igra odmor post Srbija


Vajda, čovek iz senke Đokovićevog uspona ka zvezdama - Sportskacentrala.com\nVajda, čovek iz senke Đokovićevog uspona ka zvezdama05.05.2017 14:29hNakon 11-godišnje saradnje putevi Novaka Đokovića i Marijana Vajde su se raskrstili.\nSrpski teniser je pisao istoriju belog sporta, a slovački trener je pomalo tiho bio jedan od stubova velikih uspeha. Đoković je pridodavao stručnom štabu Marka Vudvofda, Toda Martina, Dušana Vemića, potom i Borisa Bekera, ali su njegovi navijači sa najviše optimizma dočekivali Novakove mečeve kada je Vajda bio prisutan u boksu.\nĐoković je prvu ATP titulu u karijeri osvojio u Amersfortu u Holandiji u julu 2006. godine mesec dana nakon što je započeo saradnju sa slovačkim stručnjakom. Usledio je i trijumf u Mecu, a naš as je ušao u Top 20 na ATP listi.\nOstalo je istorija. Đoković je do sada osvojio 67 trofeja, od čega 12 na Grend slem turnirima. Rekorder je po broju titula na Mastersima (30), a na čeli ATP karavana proveo je u tri navrata čak 223 nedelje. Ne zaboravimo i prvi trofej za Srbiju u Dejvis kupu 2010. godine, a Vajda je prisustvovao mečevima svog pulena i u reprezentativnim takmičenjima.\nOd dolaska Borisa Bekera u Novakov tim 2013. godine, Vajda je više vremena provodio sa porodicom, ali je uvek bio tu da se nađe srpskom asu najtežim trenucima, a neretko je zajedno sa slavnim Nemcem spremao taktiku za mečeve.\nNa početku ove sezone Beker i Đoković su prekinuli saradnju, a prvi trener najboljeg srpskog sportiste ostao je Marijan Vajda.\nNovak je nakon niza uspešnih godina malo prikočio, usledili su slabiji rezultati i odlučio se za korenite promene. Jedno je sigurno, Vajda će biti ostati zlatnim slovima u istoriju svetskog i srpskog tenisa kao čovek iz senke velikih dostignuća jednog od najboljih igrača svih vremena.